ΔιαΝΕΟσις: Το Νέο Παραγωγικό Μοντέλο – Μια Έρευνα\nYou are at:Home » Άρθρα » ΔιαΝΕΟσις: Το Νέο Παραγωγικό Μοντέλο – Μια Έρευνα\nBy Βασίλης Φουρτούνης on 28 Απριλίου, 2016 Άρθρα\nΓιατί απέτυχε το προηγούμενο παραγωγικό μοντέλο της χώρας; Ποια ήταν τα σημαντικότερα προβλήματά του; Πώς μπορούμε σήμερα, μετά από έξι χρόνια κρίσης, να σχεδιάσουμε ένα νέο, βιώσιμο;\nΠριν από έξι χρόνια η Ελλάδα έφτασε στο χείλος της χρεοκοπίας. Για να μην πτωχεύσει, χρειάστηκε να υπογράψει μια σειρά από συμφωνίες με ευρωπαϊκούς θεσμούς και το Διεθνές Νομισματικό Ταμείο, εισπράττοντας το μεγαλύτερο δάνειο στην ιστορία της ανθρωπότητας, και πραγματοποιώντας μια από τις μεγαλύτερες δημοσιονομικές προσαρμογές που έχουν συμβεί ποτέ σε κράτος εν καιρώ ειρήνης.\nΕκ του αποτελέσματος είναι προφανές πως το προηγούμενο παραγωγικό μοντέλο της χώρας δεν λειτούργησε και πολύ καλά. Το “γιατί” είναι ένα θέμα πολυσυζητημένο, και η απόδοση ευθυνών -κυρίως πολιτικών- είναι μια συνήθης παράμετρος του δημόσιου διαλόγου. Θα συνεχίσει να είναι για πολύ καιρό.\nΤο βασικό ζητούμενο, όμως, είναι εξίσου προφανές: Τι γίνεται τώρα; Αν εκείνο το παραγωγικό μοντέλο της χώρας απέτυχε -και απέτυχε, παταγωδώς- τι είναι αυτό που πρέπει να έρθει για να το αντικαταστήσει;\nΠαρακάτω θα δούμε συνοπτικά τα βασικά της ευρήματα.\nΟι αιτίες που οδήγησαν την Ελλάδα στο χείλος της χρεοκοπίας είναι πολυσυζητημένες, κυρίως στα πλαίσια της πολιτικής αντιπαράθεσης. Υπάρχουν, ωστόσο, κάποια βασικά στοιχεία και γεγονότα που δεν αμφισβητούνται, τα οποία περιγράφουν ανάγλυφα τις κρίσιμες δυσλειτουργίες του πρότερου ελληνικού οικονομικού μοντέλου, και εξηγούν το γιατί η κατάρρευσή του ήταν αναπόφευκτη.\nΣτα μέσα της δεκαετίας του ’90 ξεκίνησε η προσπάθεια της Ελλάδας να συμμετάσχει στην ευρωπαϊκή νομισματική ένωση. Για να γίνει αυτό, έπρεπε να συμμαζευτεί η κατάσταση της οικονομίας της. Κι αυτό, πράγματι, σε κάποιο βαθμό επετεύχθη. Ο πληθωρισμός υποχώρησε, και οι ελληνικές τράπεζες άρχισαν να δανείζονται από τις αγορές με χαμηλότερα επιτόκια, και έτσι άρχισαν κι αυτές να δανείζουν με χαμηλότερα επιτόκια σε επιχειρήσεις και νοικοκυριά.\nΤα χαμηλά επιτόκια, μαζί με τα χρήματα που έμπαιναν στην οικονομία από τα διαρθρωτικά ταμεία της Ευρωπαϊκης Ένωσης, είχαν ένα αποτέλεσμα: Την αύξηση της ζήτησης.\nΠου, με τη σειρά της, οδήγησε στη ραγδαία αύξηση των εισαγωγών, καθώς τα εγχώρια προϊόντα είτε δεν επαρκούσαν, είτε δεν μπορούσαν να ανταγωνιστούν τα εισαγόμενα. Αναπόφευκτα ακολούθησε σημαντική αύξηση των τιμών. Όλων των τιμών. Αυξήθηκε η αξία των ακινήτων, αυξήθηκε η αξία των μετοχών, αυξήθηκαν οι μισθοί, αυξήθηκε η δαπάνη για τις συντάξεις.\nΤαυτόχρονα συνέβαιναν και κάποια άλλα, καθοριστικά για την οικονομία πράγματα:\nΔεν αυξήθηκαν εξίσου και τα φορολογικά έσοδα, λόγω της εκτεταμένης φοροδιαφυγής.\nΔεν αυξήθηκαν οι εξαγωγές. Τα ελληνικά προϊόντα είτε ήταν ακριβά, είτε υποδεέστερα των ξένων, και άρα μη-ανταγωνιστικά.\nΕπενδύσεις έγιναν κυρίως στην οικοδομή και στις υποδομές –όχι, όμως και στην παραγωγή.\nΚαι τι γίνεται σε μία χώρα που ξοδεύει διαρκώς περισσότερα χωρίς να εισπράττει αναλόγως περισσότερα; Το δημόσιο χρέος άρχισε να αυξάνεται.\nΤο 2008, όταν ξέσπασε η παγκόσμια χρηματοπιστωτική κρίση, είχε ήδη πάρα πολύ ψηλό δημόσιο χρέος σε σχέση με το ΑΕΠ της. Κι επειδή το ΑΕΠ της μειωνόταν, το ποσοστό του χρέους της γινόταν ακόμη μεγαλύτερο. Το 2009 έφτασε το 127%.\nΞαφνικά, οι αγορές άρχισαν να μαντεύουν ότι κάποια στιγμή η Ελλάδα δεν θα μπορούσε να αποπληρώσει όλο αυτό το χρέος και, για να διασφαλίσουν το ρίσκο τους, άρχισαν να τη δανείζουν με ψηλότερα επιτόκια. Κι όσο η αβεβαιότητα συνεχιζόταν, τα επιτόκια αυξάνονταν ακόμα περισσότερο, μέχρι που έγινε προφανές ότι η Ελλάδα δεν θα μπορούσε να δανειστεί άλλα χρήματα.\nΚαι έτσι, για να μη χρεοκοπήσει, δημιουργήθηκε η διαβόητη τρόικα για να τη δανείσει.\nΗ Ελλάδα, βεβαίως, δεν ήταν η μόνη χώρα που πήρε χαμηλότοκα δάνεια από την τρόικα, δεσμευόμενη να εφαρμόσει μεταρρυθμίσεις.\nΔεν ήταν η μόνη που υπέγραψε μνημόνια.\nΤο ίδιο έκαναν στις αρχές της κρίσης και η Ιρλανδία (2010), και η Πορτογαλία (2011), και η Ισπανία (2012), και η Κύπρος (2013).\nΑντίθετα με αυτές, η Ελλάδα δεν υπέγραψε ένα, αλλά τρία μνημόνια -το 2010, το 2012 και το 2015. Αντίθετα με αυτές, επίσης, η Ελλάδα έλαβε ποσά ύψους άνω των 300 δισ. ευρώ -το μεγαλύτερο δάνειο στην ιστορία της ανθρωπότητας.\nΚαι, αντίθετα με αυτές τις χώρες, η Ελλάδα δεν έχει ξεμπερδέψει ακόμα με τα μνημόνια.\nΟι κεντρικοί στόχοι των μνημονίων ήταν\nη εξάλειψη των ελλειμάτων\nη χρηματοδότηση των αναγκών της χώρας (μισθοί, συντάξεις) μέχρι να έρθει η ανάπτυξη\nη στήριξη του τραπεζικού συστήματος\nη υλοποίηση μεταρρυθμίσεων για τον εξορθολογισμό της οικονομίας και τη διόρθωση των στρεβλώσεών της, στα πρότυπα των άλλων ευρωπαϊκών χωρών\nκαι, αν γίνονταν όλα αυτά, τελικά η έξοδος της χώρας στις διεθνείς αγορές κεφαλαίου.\nΈξι χρόνια μετά, αρκετοί πιστεύουν πως πολλοί από αυτούς τους στόχους δεν έχουν επιτευχθεί. Ωστόσο, στην πραγματικότητα μέσα στά εξι χρόνια των μνημονίων, έχουν γίνει πολλά.\nΜέσα σε μόλις τέσσερα χρόνια από το 2009 μέχρι το 2013, το πρωτογενές έλλειμμα του 10,2% του ΑΕΠ έγινε πρωτογενές πλεόνασμα 0,8%, μια προσαρμογή κατά πολύ υψηλότερη από εκείνη όλων των υπολοίπων μελών της ΕΕ. Το ισοζύγιο τρεχουσών συναλλαγών της Ελλάδας κατέστη πλεονασματικό για πρώτη φορά μετά το 1948. Ο όγκος των εισαγωγών μειώθηκε κατά 10%, ενώ οι εξαγωγές αυξήθηκαν κατά 11%.\nΚαι κάποιες δομικές μεταρρυθμίσεις, όσο κι αν δεν φαίνεται, έγιναν. Τα τελευταία τρία χρόνια, η Ελλάδα είναι πρώτη στο βαθμό υλοποίησης μεταρρυθμίσεων, ανάμεσα στις χώρες μέλη του ΟΟΣΑ\nΩστόσο, οι αναγκαίες για την επιβίωση της χώρας επιδόσεις δεν ήλθαν χωρίς κόστος. Μεταξύ του 2008 και του 2013, το ΑΕΠ της χώρας μειώθηκε κατά 25%. Το διαθέσιμο εισόδημα των νοικοκυριών μειώθηκε κατά το ένα τρίτο. Το ποσοστό της ανεργίας αυξήθηκε 7% σε 27%, ενώ τα 2/3 των ανέργων είναι μακροχρόνια άνεργοι.\nΚατά την τελευταία εξαετία η ελληνική οικονομία βίωσε μια κρίση που παρόμοιά της δεν έχει βιώσει καμιά άλλη οικονομία κράτους-μέλους του ΟΟΣΑ σε καιρό ειρήνης.\nΚι ακόμα δεν έχει τελειώσει.\nΤι πρέπει να γίνει για να μην πάνε αυτές οι θυσίες χαμένες;\nΤο μεγαλύτερο μέρος της μελέτης της διαΝΕΟσις ασχολείται με ακριβώς αυτό το ερώτημα: Πώς πρέπει να μοιάζει ένα νέο μοντέλο ανάπτυξης για την Ελλάδα, και ποιες είναι οι μεταρρυθμίσεις που πρέπει να υλοποιηθούν για να φτάσουμε ως εκεί.\nΣύμφωνα με την έρευνα, τα βασικά προβλήματα που αντιμετωπίζει η ελληνική οικονομία περιλαμβάνουν:\nΤη μεγάλη διάρκεια της ύφεσης, που έχει οδηγήσει, μεταξύ άλλων, σε πολύ υψηλή ανεργία.\nΤη μείωση της επενδυτικής δραστηριότητας μετά το 2008, ειδικά των άμεσων ξένων επενδύσεων.\nΤη μη βιωσιμότητα του ασφαλιστικού συστήματος, και το μεγάλο μέγεθος του δημόσιου χρέους.\nΤην αβεβαιότητα του επενδυτικού κλίματος, λόγω κυρίως της έλλειψης ενός σταθερού φορολογικού συστήματος.\nΤο μεγάλο αριθμό κλειστών αγορών και επαγγελμάτων.\nΤην κακή ποιότητα της δημόσιας υγείας.\nΤην κακή ποιότητα της δημόσιας παιδείας.\nΤην κακή ποιότητα του δημόσιου τομέα (έλλειψη διαφάνειας, γραφειοκρατία).\nΤην απουσία συγκροτημένης μεταναστευτικής πολιτικής.\nΤην έλλειψη σχεδιασμού για τον τομέα.\nΤην έλλειψη εμπιστοσύνης στους θεσμούς και “κοινωνικού κεφαλαίου”.\nΌλα αυτά είναι πολύ σημαντικά προβλήματα. Το ότι το προηγούμενο ελληνικό οικονομικό μοντέλο τα συσσώρευε όλα μαζί αποτελεί μια αρκετά εύγλωττη εξήγηση για τη χρεοκοπία του. Το να περιγράψει κάποιος ποιο θα μπορούσε να μοιάζει ένα νέο παραγωγικό μοντέλο για τη χώρα, λοιπόν, θα μπορούσε να είναι απλό: Πρέπει να λυθούν τα παραπάνω προβλήματα. Αν λυθούν η οικονομική ανάπτυξη θα ακολουθήσει αναπόφευκτα. Η λύση τους, βεβαίως, δεν είναι καθόλου εύκολο να γίνει.\nΟι ερευνητές, για να περιγράψουν ένα ρεαλιστικό δρόμο προς την υιοθέτηση του νέου παραγωγικού μοντέλου, οριοθέτησαν δύο είδη στόχων: Τους τελικούς και τους ενδιάμεσους. Οι τελικοί θα πρέπει να είναι:\nΗ εξασφάλιση της βιωσιμότητας του χρέους και του ασφαλιστικού συστήματος.\nΗ βιώσιμη οικονομική ανάπτυξη, η αύξηση του ΑΕΠ.\nΗ βελτίωση της κοινωνικής προστασίας των ασθενέστερων οικονομικά ομάδων.\nΟι ενδιάμεσοι στόχοι που μπορούν να τεθούν ουσιαστικά οριοθετούνται από τη δεδομένη οικονομική κατάσταση της χώρας και από την παραπάνω λίστα των προβλημάτων και των στρεβλώσεων της οικονομίας της.\nΣταθερό μακροοικονομικό περιβάλλον.\nΚαλούς θεσμούς κοινωνικής οργάνωσης\nΑποδοτικό και αποτελεσματικό δημόσιο τομέα.\nΑναπτυξιακό μείγμα δημοσιονομικής πολιτικής\nΣύγχρονο σύστημα εκπαίδευσης\nΣύγχρονο σύστημα υγείας\nΑνταγωνιστικές αγορές προϊόντων και υπηρεσιών\nΚίνητρα για αύξηση της αποταμίευσης και των επενδύσεων\nΔιαμόρφωση εξωστρεφούς και εξαγωγικού προτύπου εγχώριας παραγωγής\nΓια να συμβούν όλα αυτά, βεβαίως, χρειάζονται ουσιαστικές και αρκετά μεγάλες μεταρρυθμίσεις. Το δύσκολο και σ’ αυτή την περίπτωση δεν είναι τόσο η καταγραφή τους, αλλά ο σχεδιασμός ενός ρεαλιστικού πλάνου υλοποίησής τους. Για να περάσει μια μεταρρύθμισει πρέπει να ληφθούν υπ’ όψιν οι οικονομικές, κοινωνικές αλλά κυρίως οι πολιτικές συνθήκες. Στο παρελθόν οι τελευταίες ήταν κυρίως αυτές που εμπόδισαν την υλοποίηση πολλών από τις σημαντικές μεταρρυθμίσεις που ήταν αναγκαίες. Οι ερευνητές έλαβαν υπ’ όψιν τους περιορισμούς του ελληνικού πολιτικού συστήματος, και κατέληξαν σε μια σειρά από ρεαλιστικές -“μερικής έκτασης”, όπως τις αποκαλούν- μεταρρυθμίσεις, που χαρακτηρίζονται από συμπληρωματικότητες. Αναλύονται στο τέταρτο κεφάλαιο της έρευνας, αλλά συνοπτικά περιλαμβάνουν:\nΠρωτοβουλίες και κινήσεις στον τομέα της δημόσιας διοίκησης και της ηλεκτρονικής διακυβέρνησης, που περιλαμβάνουν μεταξύ άλλων την ανάπτυξη ενός σύγχρονου συστήματος περιγραφής θέσεων για όλες τις δομές του δημοσίου, την αξιολόγηση και αναδιάρθρωση των δομών της γενικής κυβέρνησης -και την κατάργηση όσων δεν είναι πλέον χρήσιμες-, τη διεύρυνση της “Διαύγειας”, την πλήρη εφαρμογή της στρατηγικής για την ηλεκτρονική διακυβέρνηση και την εκπόνηση ενός στρατηγικού σχεδίου για την αποτελεσματικότητα των διαδικασιών και τη λειτουργία του δημοσίου.\n2.Η υιοθέτηση ενός φορολογικού συστήματος που θα δίνει κίνητρα στην εργασία και την επένδυση, ενώ ταυτόχρονα λειτουργεί για μια δίκαιη κατανομή του εισοδήματος και του πλούτου. (Μια αναλυτικότερη έρευνα της διαΝΕΟσις για το φορολογικό σύστημα θα δημοσιευτεί τους επόμενους μήνες).\nΠρωτοβουλίες και κινήσεις στον τομέα της δικαιοσύνης για τη μείωση των εκκρεμών υποθέσεων, την βελτίωση της αποδοτικότητας των δικαστών, τη θέσπιση προγραμμάτων για την κατάρτισή τους σε κρίσιμους τομείς, αλλά και την αναδιοργάνωση του δικαστικού συστήματος μέσω του εκσυγχρονισμού των διαδικασιών, τη χρήση πληροφοριακών συστημάτων και τη δημιουργία εξειδικευμένων δικαστηρίων, μεταξύ άλλων.\nΑλλαγές στις αγορές προϊόντων και υπηρεσιών, με την παροχή κινήτρων στις επιχειρήσεις, την περαιτέρω απελευθέρωση των κλειστών επαγγελμάτων και την ενίσχυση του εξαγωγικού τομέα με την απάλειψη γραφειοκρατικών εμποδίων.\nΠαρεμβάσεις στο χρηματοπιστωτικό σύστημα για τον συγχρονισμό του πλαισίου πτώχευσης και εξυγίανσης υπερχρεωμένων επιχειρήσεων και τη βελτίωση του πλαισίου προστασίας των υπερχρεωμένων νοικοκυριών, καθώς και για τη βελτίωση του δανειακού χαρτοφυλακίου των τραπεζικών ιδρυμάτων.\nΚινήσεις για την ουσιαστική αξιοποίηση της δημόσιας περιουσίας.\nΠρωτοβουλίες για την ενίσχυση των κλάδων της ελληνικής οικονομίας που έχουν σημαντικό ανταγωνιστικό πλεονέκτημα, όπως τον τουρισμό, τον πρωτογενή τομέα, τη μεταποίηση, την ενέργεια, τις μεταφορές, την πληροφορική και άλλους.\nΠαρεμβάσεις στην αγορά εργασίας για την ενεργοποίηση όλων των διαθέσιμων μηχανισμών ενεργητικών πολιτικών απασχόλησης (επιμόρφωση, επιδοτήσεις, κοινωνική εργασία) με στόχο την καταπολέμηση της πολύ υψηλής ανεργίας, απελευθέρωση των αγορών εργασίας και προϊόντος.\nΑλλαγές στις πολιτικές κοινωνικής προστασίας για μείωση των ανισοτήτων και καταπολέμηση της φτώχειας, που θα συνοδευτούν κι από το σχεδιασμός νέας αρχιτεκτονικής για το ασφαλιστικό σύστημα, με διαχωρισμό των ασφαλιστικών από τις προνοιακές παροχές. Αναγκαία κρίνεται και η εφαρμογή του ελάχιστου εγγυημένου εισοδήματος στην Ελλάδα, μια από τις τρεις ευρωπαϊκές χώρες που δεν έχουν υλοποιήσει αντίστοιχες πολιτικές.\nΜέτρα για την εισαγωγή της αξιολόγησης στην εκπαίδευση, την επανεκπαίδευση των εκπαιδευτικών, την αναβάθμιση της προσχολικής αγωγής, τον ανασχεδιασμό της εκπαιδευτικής διαδικασίας και του εκπαιδευτικού περιεχομένου στη δευτεροβάθμια εκπαίδευση, την επέκταση του θεσμού των ολοήμερων σχολείων στην πρωτοβάθμια, τον εξορθολογισμό του αριθμού των τμημάτων και του μεγέθους τους στην τριτοβάθμια και, βεβαίως, στο μηχανισμό αξιολόγησης, αυτονομίας και λογοδοσίας της τριτοβάθμιας εκπαίδευσης.\nΔιασύνδεση ερευνητικών κέντρων μεταξύ τους αλλά και με τον επιχειρηματικό τομέα, παροχή κινήτρων για την προσέλκυση επιχειρήσεων υψηλής τεχνολογίας, ενίσχυση του θεσμού του venture capital για την ενίσχυση της έρευνας και της καινοτομίας.\nΑναδιάρθρωση του δημόσιου συστήματος υγείας με ενίσχυση της πρωτοβάθμιας υγείας και την καλύτερη διασύνδεσή της με τη δευτεροβάθμια, συγχώνευση νοσοκομείων χαμηλού επιπέδου πληρότητας, εισαγωγή νέων τεχνολογιών για τη βελτίωση της αποδοτικότητας των νοσοκομείων, εισαγωγή πρακτικών διαρκούς αξιολόγησης, προώθηση της διαφάνειας στις προμήθειες, ενεργοποίηση μηχανισμών για την αύξηση της χρήσης γενόσημων φαρμάκων, γενικευμένη χρήση πρωτοκόλλων και ηλεκτρονικών ιατρικών φακέλων, περιορισμός του αριθμού των εισακτέων στις ιατρικές σχολές.\nΟι παραπάνω κατηγορίες μεταρρυθμίσεων αναφέρονται εδώ ενδεικτικά -στη μελέτη αναλύονται σε βάθος με αναφορά περισσότερων μέτρων και μια αξιολογική ανάλυση όσων έχουν γίνει τα τελευταία χρόνια σε κάθε τομέα. Όλες αυτές οι μεταρρυθμίσεις, δε, έχουν άλλο ένα κοινό: Ήταν απαραίτητες και πριν από την κρίση. Πολλές από αυτές (όπως, για παράδειγμα, η μεταρρύθμιση του ασφαλιστικού) συζητιούνται εδώ και δεκαετίες. Το πολιτικό κόστος, η ατολμία και η συντονισμένη αντίδραση συγκεκριμένων ομάδων συμφερόντων εμποδίζουν διαχρονικά την υλοποίησή τους.\nΌπως γράφουν οι συντάκτες της μελέτης της διαΝΕΟσις “οι μεταρρυθμίσεις πρέπει κανονικά να πραγματοποιούνται στην περίοδο της οικονομικής άνθισης, όταν οι ομάδες που έχουν κάτι να χάσουν αισθάνονται λιγότερη ανασφάλεια και μπορούν να αποζημιωθούν μέσα σε μια οικονομία που μεγεθύνεται”.\nΔυστυχώς για την Ελλάδα, αυτή η ευκαιρία χάθηκε, και οι μεταρρυθμίσεις πρέπει να υλοποιηθούν κάτω από τις χειρότερες δυνατές οικονομικές και κοινωνικές συνθήκες. Παραμένουν, ωστόσο, απαραίτητες.\nΜε τη δημοσίευση αυτής της μελέτης, η διαΝΕΟσις φιλοδοξεί να συνεισφέρει προς αυτή την κατεύθυνση.\nΔιαβάστε αναλυτικά ολόκληρη την έκθεση της ΔιαΝΕΟσις\nΔείτε βίντεο με τίτλο «Το Χρονικό Της Ελληνικής Κρίσης: Πώς Φτάσαμε Ως Εδώ;»\nΕίναι ένα ημίωρο αφιέρωμα στο χρονικό της ελληνικής κρίσης, με σχόλια και τοποθετήσεις του Ευάγγελου Βενιζέλου, της Άννας Διαμαντοπούλου, του Κωστή Χατζηδάκη, του Δημήτρη Μάρδα, του Τίμου Χριστοδούλου και του Παναγή Βουρλούμη.\nΤο αφιέρωμα προβλήθηκε στην εκπομπή του ΣΚΑΙ “Η Ελλάδα Στον Καθρέφτη” την Τετάρτη 20 Απριλίου, 2016


Αλεξάνδρα Παναγιώταρου: Το πρώτο μήνυμα μετά τη νίκη της στον τελικό του "J2US" | fthis.gr\nΑλεξάνδρα Παναγιώταρου: Το πρώτο μήνυμα μετά τη νίκη της στον τελικό του "J2US"\nΚυριακή 02 Ιανουαρίου 2022, 11:29\n- Τελευταία ενημέρωση: 02/01/2022, 11:30\nΎστερα από 15 συνολικά live, το J2US ολοκληρώθηκε τα ξημερώματα της Κυριακής.\nΤα τρία ζευγάρια που έφτασαν ως τον τελικό και διεκδίκησαν τον τίτλο του νικητή ήταν ο Μαρίνος Κονσολός με την Ελένη Δήμου, η Κατερίνα Λιόλιου με την Αλεξάνδρα Παναγιώταρου και ο Stan με την Άννα Μαρία Ψυχαράκη.\nΣτο φινάλε της βραδιάς, που είχε πολλές εκπλήξεις και ανατροπές, ο Νίκος Κοκλώνης πήρε στα χέρια την κάρτα με τα αποτελέσματα, έχοντας απέναντί του τα τρία ζευγάρια και κάλεσε στη σκηνή τον Νίκο Αλιάγα για να ανακοινώσουν μαζί τον νικητή.\nΟι μεγάλες νικήτριες αναδείχθηκαν, η Αλεξάνδρα Παναγιώταρου με την Κατερίνα Λιόλιου.\nΛίγο μετά τη μεγάλη τους νίκη στο «Just the 2 of Us», η Αλεξάνδρα Παναγιώταρου έστειλε το πρώτο της μήνυμα μέσω των instastories, καθώς μας έδειξε το έπαθλο και εξομολογήθηκε ότι για εκείνη ήταν το καλύτερο δώρο, αφού η μέρα του τελικού συνέπεσε με αυτή των γενεθλίων της.\n«To καλύτερο δώρο για τα γενέθλιά μου! Σας ευχαριστώ όλους» έγραψε η Αλεξάνδρα Παναγιώταρου.\nJ2US ΖΕΥΓΑΡΙ ΠΟΥ ΝΙΚΗΣΕ\nΠΑΝΑΓΙΩΤΑΡΟΥ ΠΡΩΤΗ ΑΝΑΡΤΗΣΗ


Καλή χρονιά… του χρόνου, Η ΚΑΘΗΜΕΡΙΝΗ, kathimerini.com.cy\nΚαλή χρονιά… του χρόνου\n20 ΑΥΓΟΥΣΤΟΥ 2017 - 13:33\nΜε συγχωρείτε αλλά δεν πρόκειται για πεσιμιστική προσέγγιση, ούτε πέσαμε σε κατάθλιψη και τα βλέπουμε όλα μαύρα και σκοτεινά.\nΕίναι όμως κάποια δεδομένα που δεν μας επιτρέπουν να δούμε τη χρονιά με θετικότητα. Και όλα αυτά προκύπτουν μέσα από την πραγματικότητα.\nΈχει δει κανείς ή διάβασε μια προσπάθεια από τους αρμόδιους για να βελτιώσουν αυτό που λέμε «κυπριακό πρωτάθλημα»; Καμία.\nΕδώ οι «προγραμματιστές» της ΚΟΠ κατάφεραν να ξεκινήσουν την πρώτη αγωνιστική αφαιρώντας τα πιο σημαντικά παιγνίδια. Εκεί δηλαδή που το ενδιαφέρον από το κοινό είναι ομοιογενές και τεράστιο, η ίδια η διοργανώτρια αρχή υποβιβάζει το προϊόν της.\nΕίδες εσύ τις μεγάλες ομάδες να κάθονται από κοινού σ’ ένα τραπέζι για να συζητήσουν τις παθογένειες του εγχώριου ποδοσφαίρου;\nΑντιθέτως, ακόμη δεν άρχισε το πρωτάθλημα και ξεκίνησαν οι χαμηλού επιπέδου ανακοινώσεις μεταξύ τους. ΑΠΟΕΛ και Ομόνοια ξεκίνησαν το τροπάριο ενώ Απόλλωνας, ΑΕΚ, ΑΕΛ και Ανόρθωση περιμένουν να ξεθάψουν τα τσεκούρια. Ανάμενε και θα δεις.\nΈγινε μήπως καμιά προσπάθεια για να βελτιωθούν τα της διαιτησίας; Επανέφεραν τον Ρέικβαρτ στη θέση του αρχι-διαιτητή και γελάει ο κόσμος. Τον άνθρωπο που έχει ταυτιστεί με την αποτυχία, εμπιστεύτηκαν για να διορθωθούν τα κακώς έχοντα.\nΑμ, η νοοτροπία με το στοίχημα. Τσέκαρε και δες πόσα περίεργα αποτελέσματα είχαμε κατά τη διάρκεια των φιλικών. Δεν μπορεί, θα σου θυμίσει εκείνα τα μεγάλα ματς που γίνονται στη Β΄ φάση για το Β΄ γκρουπ.\nΓενικώς δεν υπάρχει κάτι το θετικό. Ίσα, ίσα που η κατάσταση θυμίζει εκείνο το υπέροχο τραγούδι του Παπάζογλου «όλα τριγύρω αλλάζουνε και όλα τα ίδια μένουν».\nΜε συγχωρείτε δεν είναι πεσιμισμός. Εύχομαι μέσα από την καρδιά μου τούτο το κείμενο να αποδειχθεί πέρα για πέρα λανθασμένο. Φοβάμαι όμως πως θα επιβεβαιωθεί.\nΓιατί τίποτα δεν αλλάζει. Τα άτομα είναι τα ίδια και η κουλτούρα που προωθούν επίσης. Ας ευχηθούμε καλό πρωτάθλημα και καλή χρονιά… έτσι για τα τυπικά. Από του χρόνου και πάλι…


Ενιαία ευρωπαϊκή πιστοποίηση 5G – ΚΡΗΤΩΝ ΕΠΙΧΕΙΡΕΙΝ\nΗ Ευρωπαϊκή Επιτροπή ανέθεσε στον Οργανισμό της Ευρωπαϊκής Ένωσης για την Κυβερνοασφάλεια (ENISA) να προετοιμάσει το σύστημα πιστοποίησης κυβερνοασφάλειας της ΕΕ για τα δίκτυα 5G, το οποίο θα συμβάλει στην αντιμετώπιση των κινδύνων που σχετίζονται με τις τεχνικές αδυναμίες των δικτύων και θα ενισχύσει περαιτέρω την κυβερνοασφάλειά τους.\nΈνα ενιαίο κοινό σύστημα πιστοποίησης θα διευκόλυνε τις επιχειρήσεις στις διασυνοριακές συναλλαγές τους και τους πελάτες στην κατανόηση των χαρακτηριστικών ασφαλείας ενός συγκεκριμένου προϊόντος ή μιας υπηρεσίας.\nΕιδικότερα ο ENISA θα προχωρήσει στην προετοιμασία του νέου υποψηφίου συστήματος πιστοποίησης της κυβερνοασφάλειας στο 5G. Αυτό το βήμα ακολουθεί από την εργαλειοθήκη της ΕΕ για την ασφάλεια 5G και αναμένεται να ενισχύσει περαιτέρω την ασφάλεια στον κυβερνοχώρο των δικτύων 5G καθώς συμβάλλει στην αντιμετώπιση ορισμένων κινδύνων, ως μέρος μιας ευρύτερης στρατηγικής για τον περιορισμό αυτών.\nΗ Ευρωπαϊκή Ομάδα Πιστοποίησης Cybersecurity (ECCG), η ροή εργασίας της ομάδας συνεργασίας NIS και η υποομάδα της σχετικά με την τυποποίηση και την πιστοποίηση 5G θα ενημερώνονται συνεχώς για τον σχεδιασμό και την πρόοδο και θα τους δοθούν πολλές ευκαιρίες συμμετοχής. Οι ειδικοί στο 5G θα κληθούν να συμμετάσχουν μέσω της ad hoc ομάδας εργασίας που θα δημιουργήσει ο ENISA για την ανάπτυξη του προγράμματος.\nΠροηγούμενο άρθρο Φυτοπροστασία ελιάς\nΝέο άρθρο Μετοχικές αλλαγές ΟΛΘ


Δήμος Αγίου Δημητρίου - Ενημερωτικό Δελτίο Νο 47 • 24/4/2018\nΕνημερωτικό Δελτίο Νο 47 • 24/4/2018\nΤο πρωί προστατεύουμε το περιβάλλον...\nΟ Δήμος Αγ. Δημητρίου και φέτος θα δώσει δυναμικό «παρών» στη δράση "Let’s Do it Greece 2018", που αποτελεί το ελληνικό σκέλος της Διεθνούς Εθελοντικής Εκστρατείας Καθαρισμού "Let’s Do it World".\nΗ φετινή περιβαλλοντική δράση του Δήμου μας θα αφορά και πάλι στον καθαρισμό του ρέματος της Πικροδάφνης.\nΤην Κυριακή 29 Απριλίου 2018 και ώρα 10:30 το πρωί, από δύο σημεία συγκέντρωσης, ευαισθητοποιημένοι/ες εθελοντές και εθελόντριες, ενεργοί πολίτες, οι αρμόδιες υπηρεσίες του Δήμου, αλλά και τοπικοί φορείς και σύλλογοι, θα ξεκινήσουν τον καθαρισμό του ρέματος της πόλης μας.\n- Πίσω από την εκκλησία του Αγ. Βασιλείου\n- Λεμονοδάσος (τέρμα οδού Ξάνθης)\nΟι σακούλες και τα γάντια θα διατεθούν από το Δήμο, ενώ όσοι εθελοντές/ριες συμμετέχουν θα πρέπει να φοράνε τα κατάλληλα παπούτσια, κατά προτίμηση γαλότσες, για την κατάβαση μέσα στο ρέμα.\nΣτόχος του Δήμου Αγ. Δημητρίου και αυτή τη χρονιά μέσα από τη συμμετοχή στο "Let’s do it Greece 2018" είναι ο καθαρισμός του ρέματος και η αλλαγή της όψης του στα σημεία παρέμβασης.\nΤο σημαντικότερο όμως είναι να σταλεί ένα ηχηρό μήνυμα περιβαλλοντικής ευαισθησίας, αλλά και παρακίνησης αλλαγής νοοτροπίας απέναντι στην όαση της πόλης μας, το ρέμα Πικροδάφνης!\nΓιατί η καθαριότητα της πόλης, το περιβάλλον της και το νοικοκύρεμά της είναι αδιαπραγμάτευτη υπόθεση όλων μας.-\nΤο απόγευμα φροντίζουμε την ψυχή μας!\nΟ Δήμος Αγίου Δημητρίου, με αφορμή την Παγκόσμια Ημέρα Χορού, διοργανώνει χορευτικό δρώμενο με τη συμμετοχή των σχολείων, των πολιτιστικών, εθνικοτοπικών και αθλητικών συλλόγων, των ΚΑΠΗ, του Τομέα Χορού του Δήμου και όλων των Ιδιωτικών Σχολών Χορού της πόλης.\nΤην Κυριακή 29 Απριλίου και ώρα 6 το απόγευμα, στην πλατεία Άρη Βελουχιώτη, 'θα χορέψουν όλοι με την ψυχή τους' σε μια μεγάλη γιορτή στην οποία θα πρωταγωνιστήσουν όλα τα είδη χορού: οι παραδοσιακοί, το λάτιν, η τζαζ, το μπαλέτο, ο σύγχρονος χορός, ακόμα και το hip hop!\nΓια τρίτη χρονιά ο Δήμος Αγ. Δημητρίου τιμά την τέχνη του χορού και προσκαλεί, παρακινεί και ξεσηκώνει μικρούς και μεγάλους, τους "βγάζει" στο δρόμο και δημιουργεί μια μεγάλη χορευτική αλυσίδα!\nΗ Παγκόσμια Ημέρα Χορού, καθιερώθηκε το 1982 από το Διεθνές Συμβούλιο Χορού με σκοπό να στρέψει την προσοχή του κοινού προς την τέχνη της Μούσας Τερψιχόρης.-\nΔήμος Αγ. Δημητρίου Αττικής / Αγ. Δημητρίου 55 • Άγ. Δημήτριος • 17343 / Τηλ.: 2132007700 • Φαξ: 2109714303


ΣΥΜΦΩΝΑ ΜΕ ΑΝΑΚΟΙΝΩΣΗ, Η SONY ΠΡΟΚΕΙΤΑΙ ΝΑ ΣΥΝΕΡΓΑΣΤΕΙ ΜΕ ΤΗΝ ΓΕΡΜΑΝΙΚΗ BENTELER ΓΙΑ ΤΗΝ ΕΞΕΛΙΞΗ ΚΑΙ ΚΑΤΑΣΚΕΥΗ ΤΟΥ ΗΛΕΚΤΡΟΚΙΝΗΤΟΥ ΑΥΤΟΚΙΝΗΤΟΥ ΤΗΣ.\nΗ Sony δημιούργησε αίσθηση με την παρουσίαση του πρωτότυπου ηλεκτροκίνητου Vision S στην έκθεση τεχνολογίας «CES» («Consumer Electronics Show»). Ο ιαπωνικός επιχειρηματικός κολοσσός πρόκειται να ξεκινήσει δοκιμές εξέλιξης του αυτοκινήτου εντός της χρονιάς –από τον προσεχή Απρίλιο, συγκεκριμένα– με σκοπό αυτό να μπει σε διαδικασία κατασκευής το συντομότερο. Όπως έγινε γνωστό, η Sony πρόκειται να συνεργαστεί με τη γερμανική εταιρεία Benteler Automotive Group, η οποία είναι προμηθευτής εξαρτημάτων για αυτοκινητοβιομηχανίες.\nΕκπρόσωπος της Benteler ανακοίνωσε κατά τη διάρκεια της έκθεσης ότι η γερμανική εταιρεία θα παρέχει τα απαραίτητα μέρη για τη δημιουργία του ηλεκτροκίνητου μοντέλου, χωρίς να διευκρινίσει ποια θα είναι αυτά. Όμως, η Benteler παρουσίασε στην έκθεση μία πλατφόρμα για αμιγώς ηλεκτροκίνητο όχημα, την οποία ονομάζει «Electric Drive System». Πιθανότατα, αυτή (ή κάποια τμήματά της), θα χρησιμοποιηθεί στο αυτοκίνητο της Sony.


Ευρέθη ο δολοφόνος του Ομήρου | Ελληνικές Γραμμές\nΑν θέλετε βέβαια να δείτε την ταινία από μία χιουμοριστική ματιά, τότε να είστε βέβαιοι ότι το ελληνικό κοινό είδε με ιδιαίτερη συμπάθεια τον εξευτελισμό του Πάρι στην μονομαχία του με τον Μενέλαο, όπου την κοπάνησε τρέχοντας, ενώ έπεσε άφθονο γέλιο, όταν κατόπιν αυτού ο Μενέλαος φώναξε στην Ελένη: Γι' αυτόν με παράτησες (μωρή); Κατά τα άλλα η ταινία γιουχαρίστηκε μεγαλοπρεπώς, ενώ δεν μας λύθηκε η απορία, γιατί έπρεπε το σενάριο να αποκλίνει τόσο από την ούτως ή άλλως συγκλονιστική ομηρική εκδοχή.\nΓια την ιστορία και προς αποτροπήν όσων επιθυμούν να ακουμπήσουν οκτώ Ευρώ, αφού πρώτα περιμένουν μισή ώρα στην ουρά, η Νέα Ιλιάδα μας μαθαίνει ότι:\n1. Ο Αγαμέμνων ήταν κακός, μα πάρα πολύ κακός …κάτι σαν τον Μπους δηλαδή.\n2. Οι Μυρμιδόνες φορούσαν μαύρες όμοιες μεταξύ τους πανοπλίες - και ο ίδιος ο Αχιλλέας - παραπέμποντας σε κάτι μεταξύ SS και NAVY SEALS.\n3. Ο Τρωικός πόλεμος κράτησε 12 ημέρες. Καλό αυτό!\n4. Ο Έκτορας σκότωσε το Μενέλαο, την ώρα που ο τελευταίος επιχειρούσε να δώσει τη χαριστική βολή στον Πάρι, κατά την μονομαχία τους. Και κερατάς και δαρμένος δηλαδή ο Μενέλαος.\n5. Οι Έλληνες βασιλείς ήταν κάτι σαν τους φυλάρχους των Σκοτσέζων στο “Braveheart”, οι περισσότεροι δε ηθοποιοί που τους ενσαρκώνουν έχουν συμμετάσχει σ' αυτήν ή σε ανάλογες ταινίες και είναι κελτικής καταγωγής.\n6. Ο Αχιλλέας, πέραν των πολεμικών του αρετών ήταν ένας άρρωστα ματαιόδοξος άνδρας.\n7. Ο ματαιόδοξος Αχιλλέας, που δε δίσταζε να βεβηλώνει ναούς να απαγάγει τις ιέρειες, να διασύρει πτώματα αντιπάλων του και να κοιτά μόνο την πάρτη του, ξαφνικά ανακάλυψε, εμπνεόμενος από τον έρωτά του για την Βρισηίδα, την ματαιότητα του πολέμου και της φιλοδοξίας του.\n8. Ο Αχιλλέας την πάτησε από τον Πάρι, την ώρα που, ενώ οι συμπατριώτες του πολεμούσαν εντός των τειχών της Τροίας, έτρεχε για να σώσει τη γκόμενα.\n9. Η Εκάβη ήταν ένα ανύπαρκτο πρόσωπο.\n10. Η Βρισηίδα σκότωσε τον Αγαμέμνονα, κλέβοντας την δόξα από την Κλυταιμνήστρα.\nκαι το χειρότερο όλων\n11. Η Ιλιάδα δεν ήταν ένα πολεμικό έπος αλλά μία αντιπολεμική ιστοριούλα, όπου αναδεικνύεται ο επεκτατισμός των ενωμένων Ελλήνων κατά μιας φιλειρηνικής και ηρωικά μαχομένης πόλεως - προσέξτε - για τον έλεγχο του Αιγαίου, όπως χαρακτηριστικά λέει ο Αγαμέμνων, σχεδιάζοντας την εισβολή του επ' αφορμή της "απαγωγής" της ωραίας Ελένης.\nΝομίζω ότι δεν χρειάζεται πλέον να αναρωτιόμαστε …ποιος σκότωσε τον Όμηρο. Είναι φανερό ότι το έκανε ο Βόλφγκανγκ Πέτερσεν.


ΜΙΑ ΦΑΝΤΑΣΤΙΚΗ ΠΡΑΓΜΑΤΙΚΟΤΗΤΑ: Οι Αλβανοί αντιδρούν επειδή κάνουμε έρευνες στο Ιόνιο. Όλοι οι ψυχοπαθείς του πλανήτη, έχουν προτίμηση στην Ελλάδα γμτ…\nΟι Αλβανοί αντιδρούν επειδή κάνουμε έρευνες στο Ιόνιο. Όλοι οι ψυχοπαθείς του πλανήτη, έχουν προτίμηση στην Ελλάδα γμτ…\n“Παρά την ακύρωση της Θαλάσσιας Συμφωνίας οι έρευνες για το πετρέλαιο γίνονται σε αλβανικό μέρος”, αναφέρουν τα αλβανικά ΜΜΕ. Όπως είχε προειδοποίηση, η ελληνική κυβέρνηση χορήγησε την πρώτη άδεια για αναζήτηση πετρελαίου στα ελληνικά νερά. Μέσω ενός δελτίου τύπου, το Υπουργείο Περιβάλλοντος, Ενέργειας και Κλιματικής Αλλαγής της Ελλάδας ενημερώνει ότι την Κυριακή, 11 Νοεμβρίου ξεκινούν και επίσημα οι έρευνες για πετρέλαιο στον ελληνικό θαλάσσιο χώρο από τα Βόρεια του Ιονίου και μέχρι Νότια της Κρήτης.\nΟι αναζητήσεις θα διαρκέσουν 3 μήνες και στην συνέχεια η Ελλάδα θα κηρύξει διεθνή διαγωνισμό όπου θα οι ενδιαφερόμενες εταιρίες θα υποβάλουν τις προσφορές τους για την εκμετάλλευση των περιοχών ενδιαφέροντος.\nΑναρτήθηκε από by eoellas στις 22:24


7 λάθη που κάνουμε με τα αντικολλητικά τηγάνια\nΠαρασκευή, 10 Δεκέμβριος 2021 08:00\nΤα αντικολλητικά σκεύη είναι ευκολία στην κουζίνα. Συνήθως, όμως, είναι πιο ακριβά και θέλουν μεγαλύτερη προσοχή στον χειρισμό τους. Διαφορετικά ο χρόνος ζωής τους μειώνεται δραστικά, ενώ οι φθορές στην επίστρωση μπορεί να αποδειχθούν βλαβερές για την υγεία μας.\nΔεν είναι καθόλου δύσκολο να καταστρέψουμε, στην κυριολεξία, ένα αντικολλητικό τηγάνι. Κάποιες αντικολλητικές επιστρώσεις είναι ιδιαίτερα ανθεκτικές ‒αυτά είναι και τα πιο ακριβά σκεύη‒ αλλά όλες χρειάζονται προσοχή στην χρήση, στον καθαρισμό και στην αποθήκευση.\nΑς δούμε λοιπόν τα πιο συχνά λάθη που κάνουμε και μειώνουμε την απόδοση και τη διάρκεια ζωής που έχουν τα τηγάνια και τα ταψιά μας.\n1. Χρησιμοποιούμε μεταλλικές κουτάλες, σπάτουλες και λαβίδες\nΟ νούμερο ένα κίνδυνος της αντικολλητικής επίστρωσης είναι μια μεταλλική κουτάλα που ανακατεύει το φαγητό ή μια μεταλλική σπάτουλα που σερβίρει το φαγητό ή ακόμη χειρότερα που ξύνει υπολείμματα. Ακόμη και ένα περιστασιακό ανακάτεμα με ένα απλό πιρούνι μπορεί να γρατζουνίσει την επίστρωση. Οτιδήποτε μεταλλικό είναι απαγορευτικό για τα αντικολλητικά σκεύη γιατί θα δημιουργήσει χαρακιές και σε πολύ λίγο καιρό θα τα καταστρέψει.\nΤο πρώτο πράγμα, λοιπόν, που κάνουμε όταν αγοράζουμε ένα αντικολλητικό τηγάνι είναι να επενδύσουμε σε ξύλινα ή πλαστικά εργαλεία. Θυμόμαστε ότι αυτά τα δύο πάνε μαζί, δεν λειτουργεί το ένα χωρίς το άλλο.\n2. Τα μεταλλικά μαχαίρια\nΣτην ίδια λογική δεν χρησιμοποιούμε μεταλλικά μαχαίρια για να κόψουμε κομμάτια ή μερίδες μέσα στο αντικολλητικό σκεύος. Όσο προσεκτικοί κι αν είμαστε, το αιχμηρό μαχαίρι θα χαράξει την επίστρωση και η αντικολλητική ιδιότητα θα πάει περίπατο.\nΑν για κάποιο λόγο δεν θέλουμε να μεταφέρουμε το φαγητό ή το γλυκό σε άλλο σκεύος για να το κόψουμε και να το σερβίρουμε, θυμόμαστε να χρησιμοποιήσουμε ξύλο, πλαστικό ή σιλικόνη. Στην αγορά βρίσκουμε πια εύκολα κάθε είδους μαγειρικό εργαλείο από αυτά τα υλικά.\n3. Το μαγείρεμα σε υψηλή θερμοκρασία\nΤα περισσότερα αντικολλητικά μαγειρικά σκεύη είναι κατασκευασμένα για να μαγειρεύουμε σε χαμηλές ή μέτριες θερμοκρασίες. Η πολύ υψηλή θερμότητα μπορεί να τα φθείρει ή να δημιουργήσει «φουσκάλες» στο φινίρισμα ή να προκαλέσει ελαφριά στρέβλωση. Οι περισσότεροι κατασκευαστές δίνουν αναλυτικές οδηγίες στις συσκευασίες σχετικά με την αντοχή στις υψηλές θερμοκρασίες και καλό θα είναι να τις ακολουθούμε.\n4. Οι μεγάλες αλλαγές στη θερμοκρασία\nΜόλις τηγανίσαμε αρωματικά κεφτεδάκια κι αφού τα σερβίραμε όμορφα στην πιατέλα, βάζουμε το τηγάνι κάτω από τη βρύση με το κρύο νερό για να «σβήσει». Μεγάλο λάθος. Η απότομη αλλαγή της θερμοκρασίας, από το καυτό στο κρύο, μπορεί να χαλάσει την επίστρωση. Αν είναι λεπτή μπορεί να ξεφλουδίσει ή να παραμορφωθεί. Αν το τηγάνι ξεφλουδίσει θα πρέπει να το πετάξουμε. Αν η επίστρωση παραμορφωθεί, θα επηρεάσει την κατανομή της θερμότητας στην επιφάνεια και την απόδοση.\n5. Τα σκληρά συρματάκια στο καθάρισμα\nΠώς θα καθαρίσουμε ένα αντικολλητικό ταψί; Αν θέλουμε να το καταστρέψουμε, ένας είναι ο τρόπος: να το τρίψουμε με το συρματάκι που έχουμε στον νεροχύτη για να καθαρίζουμε τα ανθεκτικά ταψιά από αλουμίνιο. Τα αντικολλητικά σκεύη είναι πολύ ευαίσθητα και απαιτούν απαλούς χειρισμούς: ζεστό νερό, σαπούνι και ένα μαλακό σφουγγάρι. Τα αφήνουμε να μουλιάσουν για λίγο και τα καθαρίζουμε απαλά, χωρίς να τα τρίβουμε. Αν μουλιάσουν καλά, όλα τα υπολείμματα θα απομακρυνθούν.\n6. Το αγαπημένο πλυντήριο πιάτων\nΤο πλυντήριο πιάτων το αγαπάμε και μας έχει λύσει τα χέρια, αλλά ειλικρινά δεν είναι καθόλου καλή ιδέα να βάζουμε τα ευαίσθητα αντικολλητικά τηγάνια στο πλυντήριο. Τα περισσότερα απορρυπαντικά πλυντηρίου είναι πολύ σκληρά και το συχνό πλύσιμο μπορεί να προκαλέσει φθορές στην επίστρωση. Γι’ αυτό κι εμείς τα πλένουμε πάντοτε στο χέρι και τα αφήνουμε να στεγνώσουν εντελώς πριν τα αποθηκεύσουμε.\n7. Η ώρα της αποθήκευσης\nΜετά το μαγείρεμα και το πλύσιμο έρχεται η αποθήκευση, η οποία, ναι, είναι επίσης σημαντική. Αν βάλουμε απλώς το τηγάνι σε ένα συρτάρι και ρίξουμε μέσα άτακτα διάφορα μεταλλικά εργαλεία, όπως σπάτουλες, λαβίδες κλπ, θα προκαλέσουμε διάφορες γρατζουνιές ή βαθουλώματα στην επίστρωση. Τοποθετούμε πάντοτε προσεκτικά τα αντικολλητικά σκεύη και δεν αφήνουμε κανένα αιχμηρό αντικείμενο κοντά τους ή ακόμη χειρότερα στο εσωτερικό τους. Όταν αποθηκεύουμε αντικολλητικά τηγάνια και μπορούμε να τα βάλουμε το ένα μέσα στο άλλο, φροντίζουμε να τοποθετήσουμε ανάμεσα μικρές πετσέτες ή διπλό κομμάτι από χαρτί κουζίνας.\nΘυμόμαστε ότι τα αντικολλητικά σκεύη έχουν μικρότερη διάρκεια ζωής από τα υπόλοιπα και φροντίζουμε να τα αντικαταστήσουμε, όταν δούμε τις πρώτες φθορές.\nΟι μελέτες δεν έχουν ακόμη καταλήξει σε ασφαλή συμπεράσματα για το αν είναι ή όχι επιβλαβείς για τη υγεία μας οι φθαρμένες επιστρώσεις, αλλά είναι καλύτερα να μην χρησιμοποιούμε χαραγμένα σκεύη.


Υπό πίεση ο περιφερειάρχης Αττικής, μετά το φιάσκο από τις πλημμύρες του τελευταίου διημέρου. Ο Γ. Πατούλης, ο οποίος δέχθηκε πυρά και από κυβερνητικά στελέχη πετάει τις ευθύνες δεξιά και αριστερά και ο ΣΥΡΙΖΑ δίνει πληρωμένη απάντηση.\nΜπορεί οι έντονες καταιγίδες των προηγούμενων ημερών να ανέδειξαν για ακόμη μια φορά τη γύμνια του επιτελικού κράτους, ωστόσο ο Περιφερειάρχης Αττικής, ο οποίος δέχεται και «γαλάζια» πυρά, επιχειρεί να πετάξει την ευθύνη από πάνω του.\nΜε αφορμή τις εικόνες ντροπής με το λεωφορείο που βούλιαξε στην παλαιά λεωφόρο Ποσειδώνος, ο Γιώργος Πατούλης, χθες, είχε πει ότι ευθύνεται η μη ολοκλήρωση των αντιπλημμυρικών έργων, ωστόσο, σήμερα, επανήλθε λέγοντας, εμμέσως πλην σαφώς ότι φταίει ο οδηγός του λεωφορείου.\nΜιλώντας σε πρωινή εκπομπή της ΕΡΤ ο Περιφερειάρχης έφτασε στο σημείο να αποδώσει ευθύνες προς τον οδηγό επισημαίνοντας ότι ένας επαγγελματίας θα έπρεπε να έχει αντιληφθεί το πρόβλημα. Σε ερωτήσεις δημοσιογράφων, ο κ. Πατούλης έκανε ένα βήμα πίσω λέγοντας ότι «δεν αποποιούμαι (σσ. τις ευθύνες) ότι το έργο τελειώνει σε δύο μήνες. Θα πάει ένας οδηγός να περάσει μέσα από το νερό που έχει υπερχειλίσει; Επειδή είναι επαγγελματίες οδηγοί και έχουν και κόσμο, δεν μπορεί να μην αντιληφθεί. Κι εγώ χειρουργός είμαι, αν συμβεί κάτι στο χειρουργείο δεν θα πάρω την ευθύνη;».\nΣτον υπό πίεση Περιφερειάχη Αττικής, πάντως, απάντησαν οι τομεάρχες εσωτερικών του ΣΥΡΙΖΑ, Κώστας Ζαχαριάδης και Μίλτος Χατζηγιαννάκης, καλώντας τον να αναλάβει τις ευθύνες του και να μην γίνεται... μικρός Μητσοτάκης που ψάχνει αποδιοπομπαίους τράγους.\nΚοινή δήλωση του τομεάρχη Εσωτερικών της ΚΟ ΣΥΡΙΖΑ-Προοδευτική Συμμαχία και βουλευτή του Β1` Βόρειου Τομέα Αθηνών, Κώστα Ζαχαριάδη και του αναπλ. τομεάρχη Εσωτερικών, υπεύθυνου Αυτοδιοίκησης και βουλευτή Ευβοίας, Μίλτου Χατζηγιαννάκη\nΚύριε Περιφερειάρχη ο Μητσοτάκης σας στοχοποιεί, απαντήστε του


Ρόδος - έγκλημα: Την Παρασκευή απολογούνται οι κατηγορούμενοι - Ειδήσεις - νέα - Το Βήμα Online\nΡόδος – έγκλημα: Την Παρασκευή απολογούνται οι κατηγορούμενοι\nΟ 19χρονος και ο 21χρονος, μεταφέρονται από αστυνομικούς στην ανακρίτρια Ρόδου\nΣοκάρουν οι λεπτομέρειες του εγκλήματος της άτυχης φοιτήτριας στη Ρόδο ενώ μέρα με τη μέρα έρχονται νέα συνταρακτικά στοιχεία για την υπόθεση, όπως η φωτογραφία στην οποία φαίνονται να είναι δεμένα τα πόδια της 21χρονης.\nΟι αποκαλύψεις είναι συγκλονιστικές καθώς είναι φανερό ότι ο 19χρονος και ο 23χρονος αφού χτύπησαν άσχημα στο κεφάλι την Ελένη Τοπαλούδη και παρά τις εκκλήσεις της να την πάνε στο νοσοκομείο αυτοί της έδεσαν τα πόδια και την πέταξαν στη θάλασσα. Οι αστυνομικοί βρήκαν το άψυχο κορμί της και διαπίστωσαν ότι ήταν δεμένη στα πόδια, όπως φαίνεται και από την συγκλονιστική φωτογραφία που υπάρχει και στη δικογραφία.\nΟ δικηγόρος της οικογένειας της άτυχης φοιτήτριας, Αλέξης Κούγιας, σόκαρε με την αποκάλυψη ότι οι φερόμενοι ως δράστες της απεχθούς δολοφονίας έδεσαν τα πόδια της 21χρονης πριν την πετάξουν στην θάλασσα, όπου και βρήκε τραγικό θάνατο.\nΣύμφωνα με τον δικηγόρο, προέβησαν σε αυτήν την ενέργεια επειδή φοβήθηκαν μην ξυπνήσει από την επαφή της με το νερό και για να είναι σίγουροι ότι θα πνιγεί.\nΜετά και την απολογία του 19χρονου Αλβανού , οι ερευνητές κατόρθωσαν και βρήκαν με τη συνδρομή δυτών του Λιμενικού Σώματος, κοντά στο σημείο που βρέθηκε το άψυχο σώμα της 21χρονης, τα ρούχα που φορούσε, πλην του εσωρούχου της, αλλά και το ηλεκτρικό σίδερο το οποίο χρησιμοποιήθηκε για να της επιφέρουν τραύμα στο πρόσωπο όταν βρίσκονταν στο εξοχικό του 21χρονου.\nΕν τω μεταξύ, η ιατροδικαστική έκθεση , όπως ανέφερε το πρωί της Παρασκευής στον ΣΚΑΪ ο δικηγόρος της οικογένειας Αλέξης Κούγιας, έδειξε ότι ο άτυχη κοπέλα θα πέθαινε ακόμη και αν μεταφερόταν στο νοσοκομείο.\nΈτσι παρά τις αρχικές εκτιμήσεις που υπήρξαν ότι η κοπέλα θα μπορούσε να είχε σωθεί μετά τα χτυπήματα που δέχθηκε, φαίνεται ότι καταρρίπτονται. Σύμφωνα με τις νεότερες πληροφορίες, τα χτυπήματα που δέχθηκε ήταν τόσο ισχυρά, πριν τη δέσουν και την πετάξουν στη θάλασσα όπου θα ήταν εξαιρετικά δύσκολο να σωθεί η ζωή της.\nΣτον εισαγγελέα οι δύο κατηγορούμενοι\nΣήμερα, οι δύο κατηγορούμενοι, οι 19χρονος Αλβανός και ο 21χρονος Έλληνας θα οδηγηθούν στον εισαγγελέα Ρόδου. Οι δύο κατηγορούμενοι μέχρι στιγμής επιρρίπτουν τις ευθύνες ο ένας στον άλλο ενώ για το στυγερό έγκλημα, έχει ομολογήσει μόνο ο 19χρονος ενώ ο 21χρονος αρνείται τα πάντα.\nΧθες, η αδελφή του 19χρονου σε μία προσπάθεια να υπερασπιστεί τον αδελφό της, υποστήριξε ότι ο αδελφός της, είχε καλές σχέσεις με την κοπέλα κάτι που όπως είπε φαίνεται στο βίντεο ότι αυτή τον αγκαλιάζει και τον φιλάει» ανέφερε η αδερφή του κατηγορούμενου μιλώντας στο OPEN.\n«Δεν είχε θέμα η κοπέλα να φύγει μαζί του, καθώς το προηγούμενο βράδυ είχε κοιμηθεί σπίτι της. Τα πάντα έγιναν, όταν εμφανίστηκε το τρίτο πρόσωπο της υπόθεσης».\n«Πλέον, κατάλαβε ότι έπρεπε να επιμείνει περισσότερο για να την πάνε στο νοσοκομείο, ακόμη κι αν χρειαζόταν να χτυπήσει τον φίλο του. Έπρεπε να το κάνει για να σώσει την κοπέλα», λέει η 19χρονη αδελφή του ενός εκ των δύο κατηγορούμενων στην υπόθεση.


Ξενοδοχεία κοντά σε Allegheny River - Βρείτε προσφορές ξενοδοχείων\nΞενοδοχεία κοντά σε Allegheny River\nSharpsburg, Ηνωμένες Πολιτείες\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Allegheny River. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Allegheny River παραπάνω.\nΕνοικίαση αυτοκινήτου σε: Sharpsburg\nΞενοδοχεία σε Sharpsburg\nQuality Inn University CenterSheraton Pittsburgh Hotel at Station SquareDoubletree By Hilton Hotel & Suites Pittsburgh DowntownThe Mansion at Maple HeightsHampton Inn Pittsburgh-Mcknight Rd.Courtyard Pittsburgh West Homestead/WaterfrontHampton Inn Pittsburgh University/Medical CenterBridgestreet At 201 StanwixAC Hotel Pittsburgh DowntownHilton Garden Inn Pittsburgh University PlaceSpringhill Suites Pittsburgh North ShoreDistrikt Hotel Pittsburgh, Curio Collection By HiltonCourtyard Pittsburgh ShadysideSpringhill Suites Pittsburgh Southside WorksResidence Inn Pittsburgh University/Medical CenterSpringhill Suites Pittsburgh Bakery SquareHome2 Suites By Hilton Pittsburgh / Mccandless, PaHampton Inn & Suites Pittsburgh-DowntownHyatt House Pittsburgh-South SideHampton Inn & Suites Pittsburgh/Harmarville


Ο στόχος της 1ης φάσης είναι η ενεργοποίηση του ενδιαφέροντος των μαθητών, η ανάδειξη των ιδεών τους αναφορικά με την ανακύκλωση και η κριτική αναζήτηση και καταγραφή των ανακυκλώσιμων υλικών.\nΣτην αρχή της 1ης διδακτικής ώρας ο εκπαιδευτικός ενημερώνει τους μαθητές για το περιεχόμενο, τους στόχους του μαθήματος και τι αναμένει να έχουν καταφέρει οι ίδιοι οι μαθητές στο τέλος του μαθήματος.Τους εξηγεί ότι το θέμα της διδασκαλίας είναι η ανακύκλωση και ότι ο κύριος στόχος είναι οι μαθητές : (α) να ενημερωθούν για το ζήτημα της ανακύκλωσης και (β) να γνωρίσουν τα ανακυκλώσιμα υλικά. Οι μαθητές εξοικοιωμένοι με τον ομαδοσυνεργατικό τρόπο διδασκαλίας χωρίζονται σε πέντε(5) ομάδες των τριών ή τεσσάρων μαθητών.Ο χωρισμός των ομάδων γίνεται με βάση το μαθησιακό επίπεδο των μαθητών αλλά λαμβάνοντας υπόψη και τον τεχνολογικό αλφαβητισμό κάποιων μαθητών. Η κάθε ομάδα κάθεται μπροστά σε έναν Η/Υ και εκτελεί τις δραστηριότητες του Φύλλου Εργασίας.\nΟ στόχος της 1ης και της 2ης δραστηριότητας είναι ο εκπαιδευτικός να κεντρίσει το ενδιαφέρον των μαθητών, να επιτύχει την ενεργή συμμετοχή τους στο μάθημα και να ανιχνεύσει τις πρότερες ιδέες των μαθητών αναφορικά με την ανακύκλωση.\n1η Δραστηριότητα- Αφόρμηση(15 λεπτά)\nΣτην αρχή του μαθήματος ο εκπαιδευτικός κάνει μια γρήγορη σύνδεση με όσα έχει συζητήσει στην τάξη με τους μαθητές στα προηγούμενα μαθήματα αναφορικά με το περιβάλλον και την προστασία του. Στη συνέχεια προβάλλει στον πίνακα της τάξης κείμενο που διαβάζουν όλοι οι μαθητές (Φύλλο Εργασίας). Αφού διαβάσουν το κείμενο συζητούν για τους όρους ανακύκλωση, ανακυκλώσιμα υλικά, τρόποι επαναχρησιμοποίησης. Έπειτα, ο εκπαιδευτικός καλεί τους μαθητές να παρακολουθήσουν βίντεο για την ανακύκλωση.\n2η Δραστηριότητα- Ανάδειξη(10 λεπτά)\nΑκολουθεί ολιγόλεπτη συζήτηση ανάμεσα σ' όλους τους μαθητές της τάξης και με αφορμή τις πληροφορίες που δόθηκαν ο εκπαιδευτικός επιδιώκει να αναδείξει τις ιδέες των μαθητών για την ανακύκλωση και τα ανακυκλώσιμα υλικά.\n3η Δραστηριότητα- Επεξεργασία(20 λεπτά)\nΟ στόχος της 3ης δραστηριότητας είναιι η κριτική επεξεργασία των παραπάνω πληροφοριών. Οι μαθητές καλούνται να συμπληρώσουν σ' ένα ημιδομημένο εννοιολογικό χάρτη(kidspiration) τον ορισμό της ανακύκλωσης καθώς και να αναφέρουν ποια είδη απορριμμάτων μπορούν να ανακυκλωθούν, δίνοντας παραδείγματα.\nΒίντεο σχετικό με την Ανακύκλωση\nΣτο τέλος της 1ης δραστηριότητας προβάλλεται το βίντεο με σκοπό να πραγματοποιηθεί η 2η δραστηριότητα.\nΠρόκειται για τον ημιδομημένο εννοιολογικό χάρτη που θα συμπληρώσουν οι μαθητές στο τέλος της 3ης δραστηριότητας.


Νέα σήματα καταλληλότητας προγραμμάτων! - Magazino1\nHome Tv Νέα σήματα καταλληλότητας προγραμμάτων!\nΗ Nova ακολουθώντας τις αλλαγές που επιτάσσει η εποχή αλλάζει τα σήματα καταλληλότητας των προγραμμάτων με στόχο την μεγαλύτερη προφύλαξη των τηλεθεατών και των οικογενειών τους. Παράλληλα καθιερώνεται ειδική σήμανση για σκηνές που περιέχουν βία, σεξ, χρήση ουσιών, ακατάλληλη φρασεολογία, η οποία θα εμφανίζεται στην έναρξη του προγράμματος.\nΗ συνδρομητική πλατφόρμα έχει συμπεριλάβει στις υπηρεσίες της τη δυνατότητα γονικού ελέγχου, η οποία κλειδώνει είτε προγράμματα ανάλογα με τη σήμανση καταλληλότητας είτε ολόκληρα κανάλια. Εύκολα δηλαδή, μπορεί κάποιος να εφαρμόσει στον αποκωδικοποιητή του ή στο Nova GO ή στο Novaflix.\nΕπικείμενες αλλαγές και ενημέρωση κοινού:\nΟι αλλαγές στα προγράμματα θα εφαρμοστούν από 30 Σεπτεμβρίου 2019.\nΗ ενημέρωση του κοινού θα γίνει μόνο με τηλεοπτικό σποτ.\nΟι αλλαγές στον Ηλεκτρονικό Οδηγό Προγράμματος (EPG)και στις ρυθμίσεις γονικού ελέγχου στους αποκωδικοποιητές θα εφαρμοστούν σταδιακά με αναβάθμιση των αποκωδικοποιητών από 15 Σεπτεμβρίου. Ενδέχεται κάποιοι χρήστες μετά τις 30 Σεπτεμβρίου να βλέπουν τη νέα σήμανση στα προγράμματα, αλλά όχι στον Ηλεκτρονικό οδηγό ή στο μενού.\nΟι ρυθμίσεις γονικού ελέγχου στους αποκωδικοποιητές δεν θα επηρεαστούν με την αναβάθμιση\nΣύμφωνα με πρόσφατη αλλαγή της νομοθεσίας, η σήμανση των τηλεοπτικών προγραμμάτων (καταλληλόλητας) θα τροποποιηθεί έως τις 30/09/2019.\nΕπίσης, για την άμεση ενημέρωση των συνδρομητών, η Nova έχει ετοιμάσει το παρακάτω videο το οποίο θα προβάλλεται καθημερινά από τα κανάλια της 1ης συνδρομητικής από τις 29/7.\nPosted by Magazino1 on 8.9.19


Οτιδήποτε μοιράζεις στη ζωή σου επιστρέφει | TaMeteora.gr\nΠοτέ δεν θα αποδεχθώ πως κάποιος μπορεί να έχει τα πάντα και κάποιος άλλος τίποτα. Βεβαίως και είναι ένα γεγονός που με θυμώνει. Το λαμόγιο ξέρει ότι είναι λαμόγιο, αλλά θέλει να τον εκτιμούν κιόλας. Να τον σέβονται.\nΚλείσε τα αυτιά σου στις σειρήνες των εργολάβων της γνώσης και των δογμάτων που ανακάλυψαν οι άνθρωποι για να χωρίζουν, να διαχωρίζουν και να ξεχωρίζουν. Καλό είναι ό,τι προάγει τη ζωή, κακό ό,τι τη στερεί. Το μυστικό της ζωής είναι να ζεις μια ζωή με νόημα και το νόημα της ζωής βρίσκεται σε τρεις λέξεις: ΑΓΑΠΑ – ΖΗΣΕ – ΓΕΛΑ!\nΟμόρφυνε την ψυχή σου με τις τέχνες. Αξιοποίησε τον χρόνο σου σε σκέψεις και κυρίως δράσεις, που θα διαρκέσουν περισσότερο από τη φυσική σου ύπαρξη. Φύτεψε δέντρα ακόμα και αν δεν θα προλάβεις να φας από τους καρπούς τους ή να ξεκουραστείς στην σκιά τους. Οτιδήποτε μοιράζεις στην ζωή σου επιστρέφει. Γι’ αυτό, πρόσεξε τι μοιράζεις.\nΠαρόλο που λίγοι και υγιείς και χαρούμενοι άνθρωποι κυνηγήθηκαν από τους πολλούς δεισιδαίμονες και καθυστερημένους, αυτοί οι λίγοι κατόρθωσαν να προσφέρουν στην ανθρωπότητα τόσα πολλά και ανεκτίμητα αγαθά με τους υπεράνθρωπους και ανιδιοτελείς κόπους τους.\nΌλοι έχουμε ατέλειες. Κανένας σε αυτόν στον κόσμο δεν είναι απολύτως τέλειος. Αν μπορούμε να βλέπουμε τις ατέλειές μας και τις αποδεχόμαστε, όχι μόνο θα μας βοηθήσει να σεβόμαστε τους άλλους, αλλά και θα εμποδίσει τους άλλους να χρησιμοποιήσουν τις ατέλειές μας εναντίον μας.\nΟι ατέλειές σου και οι ατέλειές μου είναι οι αρετές μας. Καιρός να πάψουμε να είμαστε συναισθηματικά αναλφάβητοι. Η πραγματική ατέλεια που έχουμε βρίσκεται στην καρδιά μας, όταν αυτή είναι ικανή να επιτίθεται, να ταπεινώνει ή να πληγώνει τους άλλους. Δεν υπάρχουν άνθρωποι με ατέλειες, αλλά υπάρχουν μυαλά με κενά.\nΚάθε θρησκεία είναι επικίνδυνη. Διότι θεωρεί «καλό» την επιβολή των δογμάτων της. Ακόμη όμως και αν γίνουν όλοι πιστοί, πάντα θα υπάρχουν οι θεούσοι και οι θεούσες που δεν κάνουν άλλη δουλειά, αλλά βάζουν κανόνες τους υπόλοιπους, και τελικά κάνουν τη ζωή τους κόλαση.\nΠροηγούμενο άρθροΣυνεδριάζει δια περιφοράς το τοπικό συμβούλιο της Κοινότητας Καλαμπάκας – Τα θέματα\nΕπόμενο άρθροΜέχρι 31 Οκτωβρίου η υποβολή αιτήσεων για νέες αμπελοφυτεύσεις\n30 Νοεμβρίου 2020, 09:43 0\nΤου ΔΗΜΗΤΡΗ ΓΚΑΝΟΥΛΗ ΜΑΥΡΟ – ΑΣΠΡΟ, ΦΩΣ – ΣΚΟΤΑΔΙ κ.ά. δίπολα. Το βασικό ερώτημα είναι ένα: είσαι η ιστορία σου ή η ιστορία των άλλων; Η...\n24 Νοεμβρίου 2020, 09:24 0\nΤου ΔΗΜΗΤΡΗ ΓΚΑΝΟΥΛΗ Πολλοί άνθρωποι κουβαλάνε πολλές πεποιθήσεις και λίγη Γνώση. Σταχυολογούν από εκείνες τις «γνώσεις» που ταιριάζουν και επιβεβαιώνουν τις πεποιθήσεις τους, παρά το...\nΚ.. Α… Θ. Π……\n13 Νοεμβρίου 2020, 12:53 0\nΤου ΔΗΜΗΤΡΗ ΓΚΑΝΟΥΛΗ Η πλειονότητα των αναγνωστών συμφωνούν με αυτά που γράφω αλλά ορισμένους τους ενοχλεί να τα διαβάζουν. Εμένα, βέβαια, με ενοχλούν όλοι αυτοί...\nΟ νέος ‘Μωυσής’ και οι ‘Ααρών’ του συστήματος\n9 Νοεμβρίου 2020, 10:48 0\nΓράφει ο ΔΗΜΗΤΡΗΣ ΓΚΑΝΟΥΛΗΣ Επειδή ο Μωυσής μένει μεγάλο διάστημα πάνω στο βουνό, ο λαός λέει: “Δεν ξέρουμε τι απέγινε ο Μωυσής. Ας κάνουμε, λοιπόν,...


Βεροιώτης: Προϊόντα από την Κεντρική Μακεδονία «ταξιδεύουν» στην Ασία\nΠαραγωγή, τυποποίηση, προβολή. Σε αυτό το τρίπτυχο βασίζεται το τριετές πρόγραμμα για την προώθηση προϊόντων από την Κεντρική Μακεδονία, που ανέλαβε η Αγροδιατροφική Σύμπραξη της Περιφέρειας Κεντρικής Μακεδονίας. Το πρόγραμμα εκτελείται σε συνεργασία με την Ισπανία και την Σλοβακία. Κάθε περιοχή έχει να προσφέρει κάτι ξεχωριστό σε γεύση και ποιότητα. Ελιές, λάδι κρασί και τυροκομικά προϊόντα θα έχουν την δυνατότητα να δοκιμάσουν και να εντάξουν στο διατροφολόγιο τους εκατομμύρια ανθρώπων στην Ιαπωνία και την Κίνα.\nΣειρά έχουν πιο ευαίσθητα προϊόντα, όπως κονσερβοποιημένα φρούτα, χυμοί και γαλακτοκομικά. Σε χαλεπούς καιρούς αυτά ακούγονται ευοίωνα, αρκεί η ζήτηση να μην υπερβαίνει τις δυνατότητες παραγωγής, καθώς το πρόγραμμα απευθύνεται στην πολυπληθέστερη περιοχή του πλανήτη.\nat 1/22/2021 07:56:00 π.μ.


Επίδομα γέννησης : Ποιοι δικαιούνται 2.000€ και πώς θα τα πάρουν - Διεκπεραιώσεις - Λογιστικές Υπηρεσίες Ευελιξία\nΤο επίδομα γέννησης των 2.000€, σε δύο ισόποσες δόσεις, βάσει εισοδηματικών κριτηρίων, θα λάβουν όσες οικογένειες αποκτήσουν παιδί από 1 Ιαν 2020 και μετά. Συνολικά ο αριθμός των δικαιούχων σε ετήσια βάση θα κυμαίνεται από 80.000 έως 90.000 άτομα.\nΑρχίζουν εντός του Ιανουαρίου οι αιτήσεις για το επίδομα γέννησης ύψους 2.000€ για κάθε παιδί. Θα δίνεται για κάθε παιδί που γεννιέται από την Πρωτοχρονιά του 2020. Το επίδομα θα καταβάλλεται από τον ΟΠΕΚΑ. Οι αιτήσεις θα υποβάλλονται ηλεκτρονικά – μετά την ψήφιση του σχετικού νομοσχεδίου το επόμενο διάστημα – ως εξής:\nΤο επίδομα γέννησης 2.000€, σε δύο ισόποσες δόσεις, βάσει εισοδηματικών κριτηρίων, θα λάβουν όσες οικογένειες αποκτήσουν παιδί από 1 Ιαν 2020 και μετά. Συνολικά ο αριθμός των δικαιούχων σε ετήσια βάση θα κυμαίνεται από 80.000 έως 90.000 άτομα, με τη δαπάνη να εκτιμάται ότι θα ανέρχεται σε περίπου 170.000.000€ το χρόνο.\nΓια μόνη μητέρα, χωρίς άλλα παιδιά, το ετήσιο εισόδημα δεν θα πρέπει να ξεπερνά τα 60.000€.\nΓια ζευγάρι χωρίς άλλα τέκνα δεν θα πρέπει να ξεπερνά τα 70.000€.\nΓια μονογονεϊκή οικογένεια με ακόμα ένα ανήλικο το ετήσιο εισόδημα δεν θα πρέπει να ξεπερνά τα 70.000€.\nΓια ζευγάρι με ακόμα ένα ανήλικο παιδί το ετήσιο εισόδημα δεν θα πρέπει να είναι πάνω από τα 80.000€.\nΓια μονογονεϊκή οικογένεια με ακόμα δύο ανήλικα το ετήσιο εισόδημα δεν θα πρέπει να ξεπερνά τα 80.000€.\nΓια ζευγάρι με ακόμα δύο ανήλικα παιδιά το ετήσιο εισόδημα δεν θα πρέπει να ξεπερνά τα 90.000€.\nΓια μονογονεϊκή οικογένεια με ακόμα τρία ανήλικα το ετήσιο εισόδημα δεν θα πρέπει να ξεπερνά τα 90.000€.\nΓια ζευγάρι με άλλα τρία ανήλικα τέκνα το ετήσιο εισόδημα δεν θα πρέπει να ξεπερνά τα 100.000€.\nΣυγκεκριμένα, για κάθε επιπλέον ανήλικο τέκνο της οικογένειας (μονογονεϊκή και μη) το εισοδηματικό όριο θα αυξάνεται κατά 10.000€. Για τον υπολογισμό του εισοδήματος θα λαμβάνεται υπόψη το συνολικό, πραγματικό ή τεκμαρτό, από κάθε πηγή προέλευσης προ φόρων, μετά την αφαίρεση των ασφαλιστικών εισφορών (εξαιρουμένων των επιδομάτων που δεν προσμετρώνται στο φορολογητέο εισόδημα των μελών της οικογένειας).\nΩς εξαρτώμενα παιδιά νοούνται τα τέκνα που είναι άγαμα και δεν έχουν κλείσει τα 18 έτη κατά την ημερομηνία γέννησης του παιδιού για το οποίο ζητείται το επίδομα. Η ανηλικότητα του προϋπάρχοντος παιδιού δεν ελέγχεται με την ακριβή ημερομηνία γέννησης, αλλά ανήλικο θεωρείται το παιδί εφόσον δεν έχει παρέλθει η 31η Δεκεμβρίου του έτους εντός του οποίου συμπληρώνει τα 18 έτη της ηλικίας του. Προσοχή, το παιδί που γεννιέται και για το οποίο ζητείται η επιδότηση συνυπολογίζεται ως «εξαρτώμενο τέκνο» στο εισοδηματικό όριο της οικογένειας.\nPrevious PostΚοινωνικό μέρισμα: Εκ νέου υποβολή αίτησης για δύο κατηγορίες δικαιούχων


Τρέξιμο στην καραντίνα, αλλά με οδηγίες - Athletics Magazine\n23 °C Thessaloniki, GR\nΤου Χρήστου Γαρέφη\nΜαζί με την καραντίνα ξεκινάνε ξανά να βγαίνουν για τρέξιμο περισσότεροι. Σε μία πρόσφατη εκδήλωση του ΤΕΦΦΑ Θεσσαλονίκης παρουσιάστηκαν κάποιες έρευνες και μία είχε αποτελέσματα που για κάποιους ήταν έκπληξη. Ο Χρήστος Γαρέφης παίρνει αφορμή από την έρευνα και δίνει τη δική του πρόταση που είναι βασισμένη σε επιστημονικά δεδομένα και στη βιωματική του εμπειρία από όλα αυτά τα χρόνια. Συγκεκριμένα η πρότασή του είναι η εξής:\nΈνας αριθμός – ποσοστό που μου έκανε μεγάλη εντύπωση, όχι όμως και κατάπληξη γιατί το περίμενα, είναι το γεγονός ότι το 55%-60% των δρομέων τρέχουν μόνοι τους και με δικό τους πρόγραμμα. Ο αθλητισμός, η προπόνηση, οι αγώνες, το τρέξιμο και ειδικά ο μαραθώνιος δεσμεύουν και απαιτούν από τον οργανισμό μας εντελώς ξεκάθαρη σχέση δικαιώματος. Και όταν γράφουμε δικαίωμα στη δοκιμασία ή στην προπόνηση εννοούμε γνωστό στόχο και ανάλογη κατανομή δυνάμεων μέσα στον χρόνο που θα χρειαστεί ο καθένας να τελειώσει οποιαδήποτε απόσταση. Για να το κάνει με ασφάλεια και υγεία πρέπει να γνωρίζει τον απλό συνδυασμό του σωματικού του βάρους, της νευρομυϊκής του κατάστασης, και της αερόβιας ικανότητας του σε σχέση με τη ταχύτητα που δικαιούται να τρέχει για να μη τραυματιστεί.\nΕύκολα μπορούμε όλοι να διαβάσουμε, εάν ερευνήσουμε, ότι στα 11km/ώρα ταχύτητα ή αλλιώς 5min 30 sec το χιλιόμετρο όλοι διπλασιάζουμε το βάρος μας σε κάθε διασκελισμό, ο οποίος επίκεντρο έχει τον γαστροκνήμιο μυ και τον αχίλλειο τένοντα. Όπως καταλαβαίνετε η επιβάρυνση για κάθε επιλεγόμενη αύξηση ταχύτητας 1 περίπου km/ώρα επιβαρύνει επιπρόσθετα με αριθμητική πρόοδο στο 15%. Χωρίς να ασχοληθούμε με πολλούς αριθμούς, υπολογισμούς, λόγια και θεωρίες, πρέπει όλοι να έχουμε έναν προπονητή για να μας καθοδηγεί. Πολλές φορές μερικοί «ηρωικοί» τερματισμοί μαραθωνίου έχουν προκαλέσει αναμικτα συναισθήματα στο κόσμο. Η αλήθεια είναι ότι όλοι όσοι τερμάτισαν έρποντας ή εξαιρετικά δύσκολα, απλώς έκαναν λάθος στη κατανομή των δυνάμεων τους ξεπερνώντας το δικαίωμα που είχαν.\nΕιλικρινά ανήκω στη κατηγορία εκείνων των προπονητών που πιστεύουν ότι αυτοί οι τερματισμοί , αντί να εμπνέουν και να συγκινούν , πρέπει να γίνουν το παράδειγμα προς αποφυγή. Την ορθή πορεία θα σου δείξουν οι προπονητές που γνωρίζουν. Οφείλουμε να τονίσουμε ότι ο αθλητισμός και οι αγώνες είναι μια διαδικασία εξαιρετικά πολύπλοκη. Ειναι η μόνη κατάσταση στη ζωή μας που είμαστε υποχρεωμένοι να έχουμε καθαρό μυαλό ακόμη και σε κόκκινες- πορφυρές ζώνες καρδιακών παλμών. Αδιαφιλονίκητα επομένως ορίζουμε την αθλητική παιδεία- γνώση- νοημοσύνη ως κατεξοχήν δύσκολες καταστάσεις για τις οποίες όλοι μας πρέπει να απευθυνθούμε στους ειδικούς.\nΌλοι οι ομιλητές φορούσαμε μάσκα ακολουθώντας το πρωτοκόλλο. Θεωρώ πως η μάσκα προστατεύει. Μπορεί να είναι υπερβολική όταν οδηγείς μόνος ή όταν τρέχεις. Αυτό όμως είναι προσωπικη απόφαση του καθενός. Ανήκω στη κατηγορία των ανθρώπων που πιστεύει πως ο κορονοϊός είναι πολύ επικίνδυνος. Επομένως παίρνω τα μέτρα μου σκεπτόμενος περισσότερο το κοινωνικό σύνολο παρά τον εαυτό μου. Και κάτι ακόμη: Επειδή όλοι γνωρίζουμε πως οι επιστημονικές μελέτες δείχνουν ότι κατά 90% ζούμε με υποσυνείδητο νου και 10% με συνειδητό, η μάσκα κάνει καλά τη δουλειά της γιατί μας επαναφέρει το πρόβλημα στο μυαλό μας και προσέχουμε διαρκώς.\nΕτικέτες: Χρήστος Γαρέφης, ΤΕΦΑΑ Θεσσαλονίκης\nΑνακοίνωση καταπέλτης της ΕΟΕ για τον Υφυπουργό Αθλητισμού Λευτέρη Αυγενάκη\nμάγεψε τους 10.000 δρομείς η διπλή γιορτή της Βόρειας Ελλάδας


Ηλεκτρονική διανομή ακριβών φαρμάκων - Αναλυτικά η διαδικασία\nΥγεία | 27/03/2020 - 10:09\nΟ ΕΟΠΥΥ θέτει σε πιλοτική λειτουργία την υπηρεσία «Ραντεβού για παραλαβή Φαρμάκων Υψηλού Κόστους».\nΗ υπηρεσία, προς το παρόν, είναι διαθέσιμη μόνο για φάρμακα που αφορούν τη σκλήρυνση κατά πλάκας.\nΕιδικότερα οι ασθενείς θα μπορούν να επιλέγουν συγκεκριμένη ημέρα και ώρα προσέλευσης ηλεκτρονικά μέσω της ιστοσελίδας του ΕΟΠΥΥ και την εφαρμογή «Παραλαβή Φαρμάκων Υψηλού Κόστους».\nΟ χρήστης μπορεί να επιλέξει από το κεντρικό μενού, να προγραμματίσει ραντεβού για συνταγή φαρμάκου μέσα από την επιλογή «ΦΑΡΜΑΚΕΙΑ ΕΟΠΥΥ». Η σελίδα ανακατευθύνει στο πρώτο βήμα από τα τέσσερα για την οριστικοποίηση του ραντεβού. Στο πρώτο βήμα, ο χρήστης καλείται να εισάγει τα ψηφία του αριθμού της συνταγής.\nΌταν ο χρήστης εισάγει επιτυχώς τα ψηφία της συνταγής και επιλέξει «Αναζήτηση», τότε η εφαρμογή εμφανίζει την συνταγή την οποία πρέπει να επιλέξει. Με την επιλογή της συνταγής, ο χρήστης ανακατευθύνεται στο επόμενο βήμα, της Επιλογής «Ραντεβού». Αφού ο χρήστης επιλέξει «Φαρμακείο Παραλαβής» και στη συνέχεια «Ημερομηνία Παραλαβής», ανοίγουν στο κάτω μέρος της οθόνης, όλα τα διαθέσιμα ραντεβού.\nΜε την επιλογή του «Κλείστε Ραντεβού» σε κάποιες από τις διαθέσιμες επιλογές ο χρήστης ανακατευθύνεται στο τελευταίο βήμα, της εμφάνισης της σύνοψης του ραντεβού και της ολοκλήρωσης της διαδικασίας. Με επιλογής της «ΟΛΟΚΛΗΡΩΣΗΣ», ο χρήστης ολοκληρώνει τη διαδικασία.\nΗ εφαρμογή αποστέλλει ενημερωτικό e-mail στον χρήστη με αναλυτικές οδηγίες για την διεκπεραίωση του ραντεβού. Ο χρήστης έχει τη δυνατότητα να προβεί σε αλλαγή στοιχείων επικοινωνίας του επιλέγοντας από το κεντρικό μενού το «Ο Λογαριασμός μου » και στο αναδυόμενο υπό μενού να διαχειριστεί τα στοιχεία επικοινωνίας του.\nΜε επιλογή «Επεξεργασία», εμφανίζεται αναδυόμενο παράθυρο όπου ο χρήστης μπορεί να επεξεργαστεί τα στοιχεία του. Με επιλογή του «Αποθήκευση», ο χρήστης αποθηκεύει τα στοιχεία του. Ο χρήστης μπορεί να διαχειριστεί και τις εξουσιοδοτήσεις για την παραλαβή των φαρμάκων από την επιλογή Διαχείριση Εξουσιοδοτήσεων. Στη συγκεκριμένη σελίδα ο χρήστης μπορεί να δημιουργήσει νέα εξουσιοδότηση από την αντίστοιχη επιλογή.\nΗ εφαρμογή ανοίγει αναδυόμενο παράθυρο με δυνατότητα εισαγωγής των απαραίτητων δεδομένων. Με την εισαγωγή των απαραίτητων στοιχείων και επιλογή «Αποθήκευση» δημιουργείται η αντίστοιχη εγγραφή στον πίνακα. Εκεί ο χρήστης μπορεί να επεξεργαστεί εκ νέου την αποθηκευμένη εξουσιοδότηση, να την ακυρώσει ή να την εκτυπώσει. Ο χρήστης μπορεί να ελέγξει το Ιστορικό Ραντεβού/Αποστολών από την αντίστοιχη επιλογή. Η εφαρμογή ανοίγει τη σελίδα του Ιστορικού.\nΤέλος, ο χρήστης έχει τη δυνατότητα να ακυρώσει τα ραντεβού που είναι σε κατάσταση «Καταχωρημένο» και επίσης μπορεί να επιλέξει να προβάλει όποιο ιστορικό επιθυμεί. Με επιλογή «Προβολή» από το εικονίδιο με το γρανάζι. Η εφαρμογή ανακατευθύνει στη σελίδα εμφάνισης του ραντεβού με συγκεντρωμένα όλα τα απαραίτητα δεδομένα.


NBA Draft: Οι δέκα κορυφαίοι Ευρωπαίοι του 2018\nΤο Eurohoops παρουσιάζει τις δέκα κορυφαίες ελπίδες του ευρωπαϊκού μπάσκετ για μία θέση στο επόμενο ντραφτ του NBA.\nΤα playoffs του NBA ξεκίνησαν και η postseason του NCAA πέρασε στην ιστορία, οπότε οι σκάουτερ από όλο τον κόσμο, ομάδες, προπονητές και παίκτες προετοιμάζονται για το φετινό Draft του NBA, που θα διεξαχθεί στις 21 Ιουνίου στο “Barclays Center” της Νέας Υόρκης. Μέχρι το πέρας του Απριλίου καλούνται να δηλώσουν συμμετοχή όλοι οι παίκτες, που ενδιαφέρονται να συμπεριληφθούν στη διαδικασία εισαγωγής παικτών στην κορυφαία λίγκα του κόσμου.\nΠέρσι σημειώθηκε νέο ρεκόρ με 182 παίκτες να δηλώνουν πρόωρα συμμετοχή στο Draft. Σαράντα ήταν από την Ευρώπη. Φέτος, τα ευρωπαϊκά ταλέντα θα παίξουν σημαντικό ρόλο στο Draft με παίκτες όπως οι Λούκα Ντόντσιτς, Μο Βάγκνερ και Τζανάν Μούσα να δείχνουν ικανοί για την κατάληψη μίας θέσης στον πρώτο γύρο.\nΞεχωρίσαμε δέκα παίκτες, οι οποίοι ίσως επιλεχθούν από ομάδα του NBA στο φετινό Draft. Θυμηθείτε τα ονόματά τους, επειδή μπορεί να τα ακούσετε ξανά στο άμεσο μέλλον.\nΛούκα Ντόντσιτς / Σλοβενία\nΕπιδόσεις: 15,1 πόντοι, 5,2 ριμπάουντ, 4,6 ασίστ (Ευρωλίγκα και ACB)\nΌλοι ξέρουν τον Λούκα Ντόντσιτς. Μπορεί να φθάσει ακόμα και στην 1η θέση του Draft. Έχει εντυπωσιάσει τους πάντες αγωνιζόμενος στην Ευρωλίγκα και την Ισπανία. Στην κορυφαία διασυλλογική διοργάνωση της Ευρώπης, ο 19χρονος έχει 17,1 πόντους, 4,6 ασίστ και 5 ριμπάουντ ανά συμμετοχή. Όπως ξεκαθάρισε πρόσφατα η μητέρα του, ο γκαρντ της Ρεάλ Μαδρίτης θα δηλώσει συμμετοχή, αλλά πιθανότατα δεν θα δώσει το παρών στο ίδιο το Draft.\nΑν και μικρός σε ηλικία, ο Ντόντσιτς μπορεί να τα κάνει όλα, να οδηγεί την ομάδα του σε σημαντικές νίκες, να σκοράρει πάνω στην ντρίμπλα, να κάνει διεισδύσεις, να μαζεύει ριμπάουντ, να τρέχει στους αιφνιδιασμούς και να μοιράζει ασίστ που ουδείς περιμένει. Με τον Ερυθρό Αστέρα στο Βελιγράδι ήταν απλά ασταμάτητος με 24 πόντους και το νικητήριο τρίποντο.\nΤζανάν Μούσα / Βοσνία\nΕπιδόσεις: 12,6 πόντοι, 3,4 ριμπάουντ (Αδριατική Λίγκα)\nΕίναι ένας από τους καλύτερους νέους παίκτες στην Ευρώπη, μπορεί αν σκοράρει και να επηρεάζει σε σημαντικό βαθμό την εξέλιξη των αγώνων. Ο Μούσα έχει 12,6 πόντους ανά συμμετοχή στην ABA, σκληρή διοργάνωση με ομάδες από την πρώην Γιουγκοσλαβία. Με τα σωματικά χαρίσματά του μπορεί να προκαλέσει τρόμο στην αντίπαλη ρακέτα, ενώ έχει επίσης την ικανότητα να σουτάρει αποτελεσματικά πάνω στην ντρίμπλα. Ο 18άχρονος Βόσνιος αναδείχθηκε Rising Star του EuroCup, ενώ πήρε τον αντίστοιχο τίτλο και στην Αδριατική Λίγκα.\nΤον περασμένο Νοέμβριο, στη νίκη της Τσεντεβίτα σε βάρος της Μόρναρ, ολοκλήρωσε την προσπάθειά του με 35 πόντους. Είχε 10/11 βολές και 5/6 τρίποντα. Πλέον δήλωσε συμμετοχή στο Draft και φαίνεται πως θα καταλάβει θέση στην πρώτη 20άδα της διαδικασίας.\nΜο Βάγκνερ / Γερμανία\nΕπιδόσεις: 14,6 πόντοι, 7,1 ριμπάουντ (NCAA)\nO 21άχρονος Βάγκνερ ήταν καταπληκτικός την τρίτη του σεζόν με τους Ουολβερίνς. Οδήγησε την ομάδα του στον τελικό του NCAA, αλλά δεν αναδείχθηκε πρωταθλητής. Στον ημιτελικό με το Λογόλα-Σικάγο είχε 20 πόντους και 15 ριμπάουντ. Έγινε έτσι ο τρίτος παίκτης με αντίστοιχες επιδόσεις τα τελευταία σαράντα χρόνια σε παιχνίδια του Final Four. Συγκεκριμένα, το ίδιο κατόρθωσαν ο Χακίμ Ολάζουον με το Χιούστον το 1983 και ο Λάρι Μπερντ με το Ιντιάνα Στέιτ το 1979.\nΠλέον δήλωσε συμμετοχή στο ντραφτ και αναμένεται να επιλεχθεί στον πρώτο γύρο. Η σημαντική πρόοδός του τα τελευταία χρόνια τον εξέλιξε σε έναν από τους κορυφαίους “ψηλούς” του πανεπιστημιακού πρωταθλήματος των ΗΠΑ. Θέλει να βελτιωθεί ακόμα περισσότερο και να περάσει το παιχνίδι του στο επόμενο επίπεδο.


Κωδικός Προϊόντος: 10885-Γκρι\nΓυναικεία αθλητική βερμούδα με λάστιχο στη μέση και κορδόνι που σφίγγει για άνετη εφαρμογή. Η βερμούδα έχει δύο τσέπες με φερμουάρ μπροστά και διακοσμείται από ένα τύπωμα στο πλάι, σε χρωματική αντίθεση. Είναι σε φαρδιά, loose γραμμή. Μπορεί να φορεθεί στο γυμναστήριο και σε όλες τις αθλητικές σας δραστηριότητες, ενώ συνδυάζεται εύκολα με t-shirts και αθλητικά τοπ. Είναι διαθέσιμο σε χρώμα μαύρο και μπλε.\n-Το μοντέλο φοράει νούμερο M.\nΓυναικεία αθλητική βερμούδα με λάστιχο στη μέση και κορδόνι που σφίγγει για άνετη εφαρμογή. Η βερμούδα έχει δύο τσέπες με φερμουάρ μπροστά και διακοσμείται από ένα τύπωμα στο πλάι, σε χρωματική αντίθεση. Είναι σε φαρδιά, loose γραμμή. Μπορεί να φορεθεί στο γυμναστήριο και σε όλες τις αθλητικές σας δραστηριότητες, ενώ συνδυάζεται εύκολα με t-shirts και αθλητικά τοπ. Είναι διαθέσιμο σε χρώμα μαύρο και μπλε. -Σύνθεση 100% βαμβάκι. -Πλύσιμο στο πλυντήριο στους 40 βαθμούς. -Το μοντέλο φοράει νούμερο M.


Σοκάρουν οι αποκαλύψεις της εν διαστάσει συζύγου του 38χρονου που έδειρε δασκάλα στα Χανιά - ΒΙΝΤΕΟ\n7:33 μμ, Κυριακή 20 Οκτ 2019 7:33 μμ, Κυριακή 20 Οκτ 2019\n«Αγρίεψε απότομα, τόσο πολύ που δεν προλάβαμε ούτε καν να αντιδράσουμε. Ήμασταν οι περισσότερες γυναίκες με μικρά παιδιά και δε μπορούσαμε να κάνουμε κάτι. Την έδειρε πολύ άγρια. Την χτυπούσε στο πρόσωπο, στη μύτη, στα μάτια, στο κεφάλι. Μετά την έπιασε από τα μαλλιά και την έσερνε για κάποια μέτρα. Την έριξε κάτω. Αυτή φώναζε, ούρλιαζε, ζητούσε βοήθεια και αυτός συνέχιζε να την χτυπάει με τα χέρια του και με τα πόδια του. Δεν τον σταματάει κανένας νόμος», ανέφερε χαρακτηριστικά η εν διαστάσει σύζυγος του 38χρονου.\nΣυγκλονίζει η μητέρα του μαθητή που έπεσε θύμα ξυλοδαρμ...


Εκτύπωση σελίδας - Θ. Πιστικίδης: 1924, Ήρθαμε στην Ελλάδα σαν ανταλλάξιμοι\nΟ Τόπος των Προγόνων μας (Ιστορίες και καταγραφές γι αυτόν). => Η Ιστορία των Προγόνων μας. => Μήνυμα ξεκίνησε από: Ευγενία Μυτιληναίου στις 30 Αύγουστος 2015, 03:32:55 μμ\nΤίτλος: Θ. Πιστικίδης: 1924, Ήρθαμε στην Ελλάδα σαν ανταλλάξιμοι\nΑποστολή από: Μέλος Φόρουμ στις 30 Αύγουστος 2015, 03:32:55 μμ


Για το 2ο ο Ιτούδης, κόντρα στα προβλήματα ο Λάσο | in.gr\ningr > Σπορ > Μπάσκετ > Για το 2ο ο Ιτούδης, κόντρα στα προβλήματα ο Λάσο\nΓια το 2ο ο Ιτούδης, κόντρα στα προβλήματα ο Λάσο\nΟ δεύτερος, χρονολογικά, ημιτελικός του φάιναλ φορ της Ευρωλίγκας στο Βελιγράδι, μεταξύ της ΤΣΣΚΑ Μόσχας και της Ρεάλ Μαδρίτης, θα διεξαχθεί την Παρασκευή στις 22:00\n17 Μαΐου 2018, 16:10\nΑπό την άλλη πλευρά, στο 4ο φάιναλ φορ Ευρωλίγκας στην καριέρα του ως προπονητής, ο Πάμπλο Λάσο φιλοδοξεί να οδηγήσει τη Ρεάλ Μαδρίτης στο ψηλότερο σκαλί του βάθρου στο Βελιγράδι, όπως είχε κάνει το 2015 στη Μαδρίτη.\n«Οι απουσίες μας έφεραν πιο κοντά»\nΓια τους τραυματισμούς που αντιμετώπισε η ΤΣΣΚΑ Μόσχας και για τις συμβουλές που θα δώσει στον Σέρχιο Ροντρίγκεθ, όταν γνωρίζει πως η αλλαγή του, ο Λέο Βέστερμαν, είναι τραυματίας, είπε: «Ήταν κρίμα που ο Λέο δεν θα μπορέσει να είναι στο φάιναλ φορ. Ήταν άτυχος. Χρειάστηκε χειρουργείο, ευτυχώς όλα πήγαν καλά. Δείξαμε χαρακτήρα. Δεν είχαμε τον Νάντο και τον Κάιλ στα πλέι οφ. Ήρθαμε πιο κοντά μεταξύ μας. Υπήρξαν παίκτες που βγήκαν μπροστά. Βοήθησαν να ξεπεράσουμε τα εμπόδια που υπήρχαν. Αυτό μας έφερε πιο κοντά, μας έκανε πιο δυνατούς. Πιστεύουμε σε αυτό που μπορούμε να κάνουμε μαζί. Με τον Σέρχιο μιλάω πολύ. Κάνει τη ρουτίνα του στο παρκέ, μένει και φεύγει τελευταίος. Δεν χρειάζεται να του πεις τι ακριβώς να κάνει. Είμαι πεπεισμένος, όπως και οι συμπαίκτες του, πως θα κάνει τη δουλειά. Στο Game 2 μας έδωσε ώθηση να έχουμε ένα εξαιρετικό ξεκίνημα».\nΓια τη διαρκή πίεση που έχει ως προπονητής και για το ότι η ΤΣΣΚΑ Μόσχας είναι μεταξύ των φαβορί, αλλά όχι το νο. 1 για το φάιναλ φορ του Βελιγραδίου, επισήμανε: «Εμείς αυτό κάνουμε. Έχουμε φιλοδοξίες ως ομάδα. Δουλεύουμε σε μια μεγάλη ομάδα. Δεν σκέφτομαι την πίεση. Θέτουμε νέους στόχους. Γινόμαστε πιο έτοιμοι για τη ζωή, όχι μόνο για το φάιναλ φορ. Όταν έχουμε να κάνουμε με τα πονταρίσματα, θα μπορούσαμε να είμαστε αουτσάιντερ. Δεν θα έδινα πάνω από 25% σε κανέναν. Όταν η μπάλα είναι στον αέρα, τα πονταρίσματα δεν ισχύουν».\n«Είμαστε δύο ματς μακριά από τον τίτλο»\nΟ προπονητής της Ρεάλ Μαδρίτης ξεκίνησε τις τοποθετήσεις του στη συνέντευξη Τύπου λέγοντας: «Είναι αλήθεια πως είχαμε μια δύσκολη σεζόν με πολλά προβλήματα και τραυματισμούς. Στο τέλος ήταν όλοι έτοιμοι να παίξουν. Πάμε σε ένα καλό φάιναλ φορ. Ξέρουμε πόσο δύσκολο είναι. Είμαστε χαρούμενοι που βρισκόμαστε εδώ».\nΓια τα συναισθήματά του για την πρόκριση στο φάιναλ φορ, ο Λάσο αρκέστηκε να πει: «Αυτή τη στιγμή είμαστε χαρούμενοι που καταφέραμε να φτάσουμε εδώ. Είναι μεγάλη επιτυχία. Είμαστε δύο ματς μακριά από τον τίτλο».\nΑνάλυση Μπαρτσελόνα – Ολυμπιακός: Επικίνδυνη αποστολή για τους Ερυθρόλευκους Το10.gr αναλύει την αποψινή μάχη του Ολυμπιακού με την Μπαρτσελόνα, για την 13η αγωνιστική της Ευρωλίγκας - Που θα...\n18 Δεκεμβρίου 2018, 17:40


Μπέρτος: «Θέλει και λίγο τύχη…»\nΚυριακή 6 Οκτωβρίου 2019 00:58\nΕυχαριστημένος από την ισοπαλία ο Μανώλης Μπέρτος που τόνισε στις δηλώσεις του στην κάμερα της NOVA μετά το ΑΕΛ-ΑΕΚ ότι ο στόχος της ΑΕΛ είναι να πάει πάντα για την νίκη. Αναλυτικά:\n«Ήταν ένας δύσκολος αγωνιστικός χώρος. Εμείς το περιμέναμε αυτό και έχουμε συνηθίσει πια σε τέτοιες συνθήκες. Όλα είναι μέρος της δουλειάς. Παίζαμε με την ΑΕΚ. Είναι από τις μεγάλες ομάδες της Ελλάδας. Δείξαμε έτοιμοι γι αυτό το ματς. Το δουλέψαμε και μας βγήκε. Σίγουρα είμαστε ευχαριστημένοι. Δεν μένουμε εδώ. Υπάρχει ακόμα δρόμος. Πάντα πηγαίνουμε για τους τρεις βαθμούς.\nΑυτά τα ματς κρίνονται στις λεπτομέρειες. Είχαμε 2-3 φάσεις για να πετύχουμε κάποιο τέρμα και να πάρουμε τη νίκη. Είχε και η ΑΕΚ. Αυτά τα ματς αυτά έχουν. Θέλει και λίγο τύχη. Όλα τα παιδιά δουλεύουμε για το καλύτερο. Όχι μόνο η άμυνα. Όλοι θέλουμε να πετύχουμε τον στόχο που είναι οι 3 βαθμοί.\nΓια το τι άλλαξε: Στην ομάδα άλλαξε ο προπονητής και τα νέα πρόσωπα. Εμείς από την μεριά μας προσπαθούμε κάθε ματς ξεχωριστά και με τις οδηγίες του τεχνικού μας να πάρουμε τους 3 βαθμούς. Και τώρα έχει διακοπή. Θα δουλέψουμε ακόμα καλύτερα για την συνέχεια.\nΓια τον Ντέλετιτς: Όλα είναι μέσα στο παιχνίδι. Δεν έχω κανένα θέμα. Εξάλλου ήμασταν και συμπαίκτες.\nΓια τον στόχο: Ο στόχος από την αρχή είναι η εξάδα και ο τελικός Κυπέλλου. Κοιτάμε να γινόμαστε καλύτεροι, να το βγάζουμε στο παιχνίδι και μετά να παίρνουμε τους βαθμούς που θέλουμε.\nΓια τον Ουάρντα: Είναι ένας παίκτης φοβερός. Έχει πολύ ποιότητα. Για μένα είναι άδικο που βρίσκεται εδώ. Για μένα δεν πειράζει. Και η ΑΕΛ είναι μία μεγάλη ομάδα. Θα μας βοηθήσει ο Ουάρντα και θα καταφέρουμε πολλά με αυτόν.


Τουλάχιστον ο Πέλκας, ας είναι μόνο ποδοσφαιριστής! - Αρθρογραφίες - Θοδωρής Τσούτσος - Π.Α.Ο.Κ. | sport-fm.gr: ΣΠΟΡ FM 94.6\nΠαρασκευή, 18 Ιανουαρίου 2019, 03:05\nΟ Πέλκας πρέπει να παραμείνει ο ποδοσφαιριστής που ήδη είναι. Και προς Θεού να μην μετατραπεί κι εκείνος σε ιεροκήρυκα που θα διατρανώνει την ιδέα του ΠΑΟΚ δεξιά κι αριστερά. Γράφει ο Θοδωρής Τσούτσος\nΤελευταία ενημέρωση 14/12/2017, 05:43\nΤον Δημήτρη Πέλκα τον "γέννησε" ο ΠΑΟΚ. Τον "μεγαλώνει" ο ΠΑΟΚ. Αρα εκείνος, ο ΠΑΟΚ, πολύ περισσότερο από οποιονδήποτε άλλον τον γνωρίζει κιόλας.\nΕίναι εύκολο να θυμηθεί κανείς περιπτώσεις παρόμοιες και πώς κατέληξαν στον ΠΑΟΚ. Σαλπιγγίδης, Ζαγοράκης, Βρύζας. Πιο πρόσφατη του Αθανασιάδη. Κανείς δεν μπορεί να είναι πιο ΠΑΟΚ, πιο "κάτι" τελοσπάντων για να μιλήσουμε και για άλλες ομάδες, από τον ίδιο τον ΠΑΟΚ. Από την ίδια, την οποιαδήποτε ομάδα. Κανείς δεν λέει ότι ο Πέλκας συμπεριφέρεται έτσι. Ή δείχνει σημάδια ότι θα αρχίσει να συμπεριφέρεται έτσι. Αλλά το θέμα είναι να μην αρχίσει ο οργανισμός ΠΑΟΚ να τού συμπεριφέρεται έτσι, όπως με ένα σωρό είχε κάνει παλαιότερα.\nΔιότι, όπως δείχνει το παρελθόν, τού είναι "εύκολο" να πέφτει σε αυτήν την παγίδα. Να κάνει, δηλαδή, κάποιον ποδοσφαιριστή ή μέλος του αγωνιστικού τμήματος να λειτουργεί περισσότερο ως "ΠΑΟΚτσάκι", παρά ως αυτό που είναι. Και τελικά από αυτή την κατάσταση που δημιουργείται, να βγαίνουν χαμένες και οι δυο πλευρές...


Κωνσταντίνου: «Ο καθένας θα αναλάβει τις ευθύνες του» - Onsports.gr\nOnsports Team\t08 Δεκεμβρίου 2011, 07:05\nΚωνσταντίνου: «Ο καθένας θα αναλάβει τις ευθύνες του»\nΟ Βασίλης Κωνσταντίνου μίλησε στην εφημερίδα «ΠΡΑΣΙΝΗ» για την επόμενη μέρα του Παναθηναϊκού και υποστήριξε πως άπαντες στο «τριφύλλι» θα βρεθούν σύντομα προ των ευθυνών τους.\n«Δεν νομίζω ότι ο Παναθηναϊκός θα αντιμετωπίσει πρόβλημα. Το ιδανικό θα ήταν να μπορούσαμε να κάνουμε κάποια μεταγραφή, αν φυσικά το θέλει ο προπονητής. Αυτό είναι το μόνο θέμα στο οποίο πρέπει να εστιάσουμε. Αν μας προτείνει ενίσχυση ο Φερέιρα θα προσπαθήσουμε να την κάνουμε. Πιστεύω ότι οι μεγαλομέτοχοι θα ευαισθητοποιηθούν σε αυτό το θέμα και θα βοηθήσουν», είπε αρχικά ο άλλοτε τερματοφύλακας και νυν μέλος του ΔΣ του «τριφυλλιού».\nΌσο για τον… απόηχο του ΔΣ, ανέφερε: «Νομίζω ότι απλώς ξεκαθάρισαν κάποια πράγματα που γνωρίζαμε την κατάληξη της. Η υπόθεση του πρίγκιπα δεν ήταν για να την παίρνεις σοβαρά από τη στιγμή που εκπρόσωπός του ήταν ο κ. Τσάκας. Με τα λεγόμενά του κατά διαστήματα, δεν μπορούσε να γίνει πιστευτός σε κανέναν σχετικά με όσα υποστήριζε ότι σκοπεύει να κάνει. Για την περίπτωση της Arboris ήταν λίγο περίεργο το γεγονός ότι τελικά απέσυραν την πρόταση. Πιστεύαμε ότι ήταν μια εταιρεία με στοιχεία σοβαρά και περιμέναμε ανταπόκριση. Ύστερα απ’ αυτές τις εξελίξεις πορευόμαστε ως έχουμε μέχρι τον Φεβρουάριο».\nΕνώ για τα επόμενα βήματα του Παναθηναϊκού, σχολίασε: «Αρχικά δώσαμε παράταση για την ΑΜΚ έναν μήνα, δηλαδή μέχρι 31 Δεκεμβρίου. Αν μέχρι τότε δεν έχει προκύψει ενδιαφερόμενος, τότε θα πάμε στους μετόχους για να στηρίξουν την προσπάθεια. Αν και πάλι δε βρούμε άκρη, θα καλέσουμε ΓΣ των μετόχων κι από εκεί και πέρα βλέπουμε. Ο καθένας θα αναλάβει τις ευθύνες του».\nΤέλος, για το αν θα πάρει πόστο στην ομάδα, τόνισε: «Δεν μου έχει προταθεί κάτι τέτοιο. Αν βέβαια μου ζητηθεί θα το κάνω».


NC 700-750 Σέρβις - Συντήρηση. - Σελίδα 3\nNC 700-750 Σέρβις - Συντήρηση.\nΑπ: NC 700-750 Σέρβις - Συντήρηση.\nαπό Ste7ios Την / Το Τρι Ιουλ 18, 2017 11:06 am\nΤο μόνο ερωτηματικό που έχω είναι με την πίεση, που στο μαμά είναι 3,43 bar ενώ σε αυτά τα aftermarket 3.\nΑν μπορεί να μας διαφωτίσει κάποιος μηχανικός...\nαπό Savvas Την / Το Παρ Μαρ 02, 2018 7:30 pm\nΕρώτημα αν μπορεί να βοηθήσει κάποιος κάτοχος που έχει αλλάξει φίλτρο αέρα.\nΤο HIFLO είναι ίδιο με το μάνα εξωτερικά όπως το βλέπουμε?\nΕννοώ αν από την μία είναι χάρτινο (πάνω μεριά) και από την άλλη (κάτω μεριά) αν έχει μεταλλική σίτα.\nΒολοδέρνω στην απόφαση μάνα ή HIFLO ?\nαπό Ste7ios Την / Το Παρ Μαρ 02, 2018 10:28 pm\nΕγώ θα έβαζα το Hiflo εκτός αν έβρισκα το μαμά σε εξαιρετική τιμή.\nαπό terios123 Την / Το Παρ Μαρ 02, 2018 11:16 pm\nΚαι εγω Hiflo θα βαλω όταν θα ερθει η στιγμη να το αλλαξω.\nαπό Savvas Την / Το Σαβ Μαρ 03, 2018 7:10 am\nSte7ios έγραψε: Εγώ θα έβαζα το Hiflo εκτός αν έβρισκα το μαμά σε εξαιρετική τιμή.\nterios123 έγραψε: Και εγω Hiflo θα βαλω όταν θα ερθει η στιγμη να το αλλαξω.\nΜακάρι να μπορούσα νάχω και τα δύο να τα έβλεπα μακροσκοπικά, θάταν ευκολότερη η απόφασή μου.\nαπό Savvas Την / Το Παρ Απρ 20, 2018 9:58 pm\nΛοιπόν....σήμερα πήγα για διάφορα αναλώσιμα μεταδόσεως για να κάνω κάποια στιγμή σέρβις στο σκούτερ στο e moto στη Βόδα και λέω δεν ρωτάω τα παιδιά που τα ξέρω εκεί να έβλεπα το φίλτρο αέρα το μάνα ?\nΝάναι καλά μου το φέρνουν με αφήνουν και το ανοίγω και το βλέπω.\nΡωτάω τιμή και πέφτω σέκος...45 ευρώ!\nΛοιπόν και πάμε στο προκείμενο.\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] βλέπουμε το μάνα πούχει 45 και [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] βλέπουμε το HIFLO που τόχει φωτό μπρος πίσω και πλέον αφού τόδα είμαι σίγουρος πως δεν έχουν καμία διαφορά.\nΤιμή HIFLO 19,5 ευρώ παντού και στον Πίσσαρη και στο e moto.\nΔεν μας τα λες καθόλου καλά μάνα HONDA οπότε πάρε και ας τα πάρει η HIFLO αφού εσύ τα πίνεις και σε μας δε δίνεις....\nΕίπα να πάρω ένα DNA πούχει καλή τιμή και με την τιμή του μάνα έχω κάνει απόσβεση και περισσεύουν με την δεύτερη αλλαγή αλλά έχει κάποια δουλίτσα η αλλαγούλα και πρέπει να λυθούν κάποια πλαστικά. Δεν γίνεται λοιπόν μέχρι να στεγνώσει καλά το πλενόμενο μετά το καθάρισμά του να βάλω προσωρινά ένα μάνα ή άλλο ξέρω γω για λίγο και μετά να ξαναλύνω όπως έκανα στο SH πχ να βάλω το πλενόμενο οπότε εδώ δεν παίζει για μένα το πλενόμενο.\nΥπόψη δε για όσους τόχουν και πάνε συνεργείο ότι το φύσημα με αέρα ΑΠΑΓΟΡΕΥΕΤΑΙ από τις οδηγίες τους σαφέστατα διότι ΚΑΤΑΣΤΡΕΦΕΤΑΙ και σκεφτείτε μετά τι θα περνάει μέσα στον κινητήρα σας.\nΤάπα και αμαρτία ουκ έχω.\nΗ απόφαση ελήφθη λοιπόν και πάω για HIFLO άνευ ετέρας.\nΥ.Γ. Αλέξανδρε ξέρω ότι θα το διαβάσεις οπότε λέω ΑΚΥΡΟ φίλε μην μου πάρεις μάνα, θα πάρω HIFLO.\nαπό nks1967 Την / Το Δευ Απρ 23, 2018 9:18 am\nΕμφανισιακά όλα ίδια είναι, αλλά στην επόμενη αλλαγή θα δεις αν είναι το ίδιο με το μάνα HONDA, αν δεν έχει περάσει μέσα σκόνη κλπ.\nαπό Savvas Την / Το Δευ Απρ 23, 2018 9:27 am\nnks1967 έγραψε: Εμφανισιακά όλα ίδια είναι, αλλά στην επόμενη αλλαγή θα δεις αν είναι το ίδιο με το μάνα HONDA, αν δεν έχει περάσει μέσα σκόνη κλπ.\nΝαι θάχει περάσει γιατί της Χόντα το χαρτί είναι φτιαγμένο από χρυσό και γενικά είναι ειδικής κατασκευής με εξωτικά υλικά.\nΠροφανώς κάνω πλάκα αλλά την τρομολαγνεία δεν την δέχομαι προσωπικά ειδικά αφού έχω κάνει την έρευνά μου.\nΑπό κει και πέρα ας αποφασίσει ο κάθε κάτοχος NC τι θα κάνει στο εργαλείο του. Προσωπικά τόσα λεφτά στη Χόντα δεν δίνω και από τις πωλήσεις που έχει όπως λέει το e moto όλοι θα τα καταστρέψουμε αφού δεν πουλάνε τίποτα από Χονταίικο.\nαπό Savvas Την / Το Παρ Μάης 04, 2018 8:22 am\nΑπό ότι φαίνεται ο κύβος ερρίφθη μεν αλλά τον Ρουβίκωνα δεν ξέρω πως θα τον διαβώ γιατί η έρευνα συνεχίζεται μέχρι τελευταία στιγμή και σήμερα βρήκα κάτι που δεν μου άρεσε καθόλου μα καθόλου.\nΓια να καταλάβουμε πλήρως ας δούμε το παρακάτω βίντεο πούφτιαξε ωραιότατα κάτοχος και φαίνεται σαφέστατα πως η εφαρμογή του φίλτρου αέρα της συγκεκριμένης εταιρείας δεν έχει απόλυτη εφαρμογή για 1 χιλιοστό περίπου. Αυτό το χιλιοστό όμως παίζει μεγάλο ρόλο διότι η εισρόφηση αέρα είναι μεγάλη με αποτέλεσμα την σίγουρη παράσυρση μικροσωματιδίων (πετραδάκια πολύ μικρά) μέχρι και εντόμων στα σώματα γκαζιού.\nΑς δούμε το βίντεο πρώτα :\nΒίντεο αντίστοιχο από το δικό μου μοτό δυστυχώς δεν βρίσκω αλλά η αμφιβολία εφαρμογής έστω 1/1.000.000 με οδηγεί να μην περάσω τον Ρουβίκωνα και να τα σκασω στην κυρά Χόντα διότι δεν θέλω να διαλύσω το μοτό μου για 25 ευρώ διαφορά - όφελος.\nΕξακολουθώ βέβαια να μην είμαι ευχαριστημένος από την υπέρογκη τιμή που ζητά η Χόντα και θα ψάξω μήπως βρεθεί σε καλύτερη τιμή από τα 45 ευρώ.\nΑνακαλώ λοιπόν λόγο νεότερων στοιχείων της έρευνάς μου που παρατέθηκαν.\nΘάθελα νάταν αληθινό αλλά δυστυχώς δεν είναι όπως φαίνεται έστω και από έναν.\nΥ.Γ. Σίγουρα θα τόβλεπα όταν θα τόβαζα αν υπάρχει έστω και ένα χιλιοστό διαφορά αλλά δεν προτίθεμαι να κάνω προσωπικά το πείραμα αυτό. Αν κάποιος τολμηρός σύντροχος κάτοχος τόχει κάνει και έχει στοιχεία ας βοηθήσει και ας μας πει σχετικά. Εννοώ να τόχει βάλει και ο ίδιος όχι συνεργείο και να μην είδε ο ίδιος πως εφαρμόζει.\nΑν υπάρξει κάτι νεότερο θα ενημερώσω.\nαπό gthanasis Την / Το Παρ Μάης 04, 2018 8:47 am\nΜπραβο Σαββα ….διοτι αυτό είναι σωστη ενημέρωση!!!!! μαθαίνω κατι κακο εστω κατι που μπορει να συμβεί , αντίθετο σε αυτά που εγραφα και αμέσως ενημερώνω για να μην γινει η στραβή!!!! Μπράβο και παλι….γιατι το αλαθητο το εχει μονο ο Παπας….Δυσκολο είναι μετα από αυτό που ανακάλυψες να κάνεις το πείραμα στο δικο σου\nαπό Savvas Την / Το Παρ Μάης 04, 2018 9:05 am\ngthanasis έγραψε: Μπραβο Σαββα ….διοτι αυτό είναι σωστη ενημέρωση!!!!! μαθαίνω κατι κακο εστω κατι που μπορει να συμβεί , αντίθετο σε αυτά που εγραφα και αμέσως ενημερώνω για να μην γινει η στραβή!!!! Μπράβο και παλι….γιατι το αλαθητο το εχει μονο ο Παπας….Δυσκολο είναι μετα από αυτό που ανακάλυψες να κάνεις το πείραμα στο δικο σου\nΘα ήταν φίλε μου Θανάση παράπτωμα χαρακτήρα το να ανακαλύψω κάτι κακό και να μην το αναφέρω προκειμένου να μην διακινδυνεύσω μομφή προς την αρχική μου άποψη και με κίνδυνο έστω και ένας σύντροχος να πάθει κακό - ζημιά στηριζόμενος στην άποψή μου.\nΤα <<παραπτώματα χαρακτήρα>> εμείς οι δύο τουλάχιστον τα ξέρουμε πολύ καλά και προσωπικά για μένα είναι στο υψηλότερο σημείο του καταλόγου των προτεραιοτήτων μου για να αποκλείσω άτομα από την παρέα.\nΑυτά συμβαίνουν σε άλλους όχι εδώ.\nΑν ανακαλυφθεί δε ότι συμβαίνουν και εδώ σύντομα θα απομακρυνθεί όποιος τα κάνει με τον έναν ή με τον άλλον τρόπο.\nΕπίσης είναι γνωστό ότι αλάθητο δεν υπάρχει όπως και το «Ο αναμάρτητος υμών πρώτος τον λίθον βαλέτω... >>.\nαπό enterprise-psi Την / Το Παρ Μάης 04, 2018 9:12 am\nΚοίταξε Σάββα, 45 ευρώ κάθε 2 χρόνια, δεν πάει στο διάολο; Βάζε σε έναν κουμπάρα 2 ευρώ το μήνα, που λέει ο λόγος.\nΚαι να ήταν φίλτρο λαδιού , να πω οκ, αλλά αέρα , από όσο έχω καταλάβει είναι σούπερ ΣΟΣ.\nΒάλε μάνα να έχεις το κεφάλι σου ήσυχο, και ας είναι σχεδόν σίγουρο οτι μας δουλεύει η HOnda.\nαπό Savvas Την / Το Παρ Μάης 04, 2018 9:21 am\nenterprise-psi έγραψε: Κοίταξε Σάββα, 45 ευρώ κάθε 2 χρόνια, δεν πάει στο διάολο; Βάζε σε έναν κουμπάρα 2 ευρώ το μήνα, που λέει ο λόγος.\nΘοδωρή το θεωρώ πάνω από όλα κοροϊδία και υπερτιμημένο φίλε μου, αυτό είναι το θέμα.\nΜην εκμεταλεύεστε ρε παιδιά κει στη Χόντα την αγάπη μας για τους δύο τροχούς, ότι νάναι δεν είναι από χρυσάφι.\nΟύτε για το φίλτρο λαδιού - μετάδοσης για όσους έχουν DCT είναι παίξε γέλασε Θοδωρή για πολλούς λόγους κάποιους από τους οποίους ανέλυσε ο φίλος Γιάννης Moto99 σε ένα υπέροχο τεχνικό ποστ πούβαλε προ μηνών για όσους το διάβασαν αλλά και για πολλούς άλλους λόγους.\nΌλα έχουν την σημασία τους και όλα πρέπει νάναι σωστά.\nΣε μας η τακτική συντήρηση των 24.000 χλμ περιλαμβάνει με τιμές για φίλτρα μόνο τα εξής :\nΦίλτρο αέρα : 45 ευρώ\nΦίλτρο λαδιού : 8,5 ευρώ\nΦίλτρο DCT : 14 ευρώ\nΣΥΝΟΛΟ για φίλτρα : 67,5 ευρώ.\nΣε αυτά αν προστεθούν και τα λάδια σε Χόντα με 12,5 ευρώ το λίτρο νομίζω = 50 το 4λιτρο, είσαι στα 117,5 ευρώ αναλώσιμα μόνο.\nΜας τον πιάνουνε...\nαπό Savvas Την / Το Παρ Μάης 04, 2018 9:38 pm\nΣήμερα παραγγέλθηκε ηλεκτρονικά με μηδενικά μεταφορικά το φίλτρο αέρος μάνα από τη Χόντα Νέας Μάκρης. Κόστος 39 ευρώ.\nΔευτέρα θα αποσταλεί με ΕΛΤΑ courier.\nΜε πήρε τηλέφωνο και ο φίλος Αλέξανδρος και με ενημέρωσε ότι και στην Βόδα (e moto ) του το άφησαν το μάνα φίλτρο στα 40 ευρώ από 45 και βάλε που τιμολογούνται στο διαδίκτυο.\nαπό Savvas Την / Το Παρ Μάης 11, 2018 1:01 pm\nΉρθε το φίλτρο σε συσκευασία άριστη :\nΠάρτε τώρα και την λεπτομέρεια που φαίνεται και όπου αλλού κοιτάξουμε πολύ πολύ προσεκτικά :\nΔεν ήθελα Ταϊβανέζικο .......Γειά σου Παππού Βάτραχε ! Είσαι πολύ μπροστά γιατί τελικά...όλοι είμαστε Κινέζοι...\nΜετά την τοποθέτηση θα δείξει η νεκροψία.... Εγώ το καθήκον μου το έπραξα....\nαπό Savvas Την / Το Τρι Μάης 15, 2018 9:16 am\nΑλλάχθηκε το φίλτρο αέρος από τον Αλέξανδρο και μούστειλε φωτό νέου και παλαιού.\nΣαν σχόλιο πριν τα δείτε θα πω πως μια χαρά βλέπω το παλιό. Δεν ξέρω αλλά μάλλον νωρίς το αλλάζουμε.\nΔεν μπορεί κανείς να πει πως είναι μπλοκαρισμένο ή πενταβρώμικο, αντιθέτως θα έλεγα.\nαπό vagma Την / Το Τρι Μάης 15, 2018 5:15 pm\nτο φιλτρο διαθετει αν και χαρτινο χιλιαδες πτυχες-διπλωσεις χαρτιου οποτε ενας εξωτερικος ελεγχος βρωμιας δεν λεει κατι...........παρε ενα μαχαιρι η ενα κοφτη τραβα του μια κοψια καθετα και θα δεις ποσο χωμα εχει μεσα..............η πηγαινε σε ενα βενζιναδικο και φυσα το...........θα πας φυλακη για δημιουργια φωτοχημικου νεφους........ ...........\nπεριληψη..........το φιλτρο δεν ειναι σωβρακοφανελα για να το ελεγχεις απο το χρωμα.........\nσυμπερασμα............παρε ενα φιλτρο KN η DNA να βρεις την ησυχια σου.........καμια σχεση το φιλτραρισμα απο το χαρτι με το φιλτραρισμα ενος καθαρα φιλτρου βιομηχανικου τυπου με λαδι........κατι ηξερε και η STEYR...........\nαπό vagma Την / Το Τρι Μάης 15, 2018 5:19 pm\nπηρε λαθος φιλτρο και βαζω στοιχημα............τα ιδια επαθα εγω με τα πισω τακακια μεχρι να παω στο BRAKE SHOP..........\nαπό Ste7ios Την / Το Τρι Μάης 15, 2018 7:07 pm\nΜπα, o κωδικός σωστός είναι.\nΑν έτρεχε κάτι όμως θα είχε βουίξει το Internet στους κόλπους των SVάκιδων αλλά και για άλλες φίρμες και μοντέλα... Με τα βίας βρήκα άλλη μία αναφορά και αυτή πάλι για το SV650.\nΣκεφτείτε το. Πρόκειται για προϊόντα ευρείας κυκλοφορίας που χρησιμοποιείται από ανθρώπους που καταλαβαίνουν τι κάνουν και μη, σε αυτοκίνητα & δίκυκλα... Τεράστια αγορά. Θα υπήρχαν πάμπολες αναφορές και σίγουρα κάποια ανάκληση...\nΜπορεί κάλλιστα το συγκεκριμένο να είναι μαϊμού. Κυκλοφορούν τέτοια και σε HiFlo.\nαπό Savvas Την / Το Τρι Μάης 15, 2018 8:31 pm\nΌσο αφορά το <<κόψιμο>> - φύσημα συμφωνώ Βαγγέλη και τότε βλέπεις καλά τι γίνεται.\nΚάτι που παρέλειψα να πω και το ρώτησα στον Αλέξανδρο μιας και δεν τόχω δει προσωπικά ακόμα, δεν έχει λάδι το φίλτρο οπότε κάλλιστα το φυσάς και βλέπεις τι θα γίνει και αν γουστάρεις το ξαναχρησιμοποιείς αν και εφόσον είναι σε καλή κατάσταση και καθαρό.\nΜε το κόψιμο πάει καλιά του βέβαια.\nόποιος θυμηθεί και τόχει για πέταμα ας ρίξει ένα κόψιμο, ας τραβήξει φωτό να το δούμε.\nΒέβαια δεν βλέπω να βάζει κανείς, εκτός από τους συνήθεις ύποπτους, κάτι τέτοιο ή κάτι άλλο.\nΟπότε κυρ Βάγγο και οι λοιποί φίλοι για έλα να μας δείξεις κάτι ρε φίλε να μάθουμε και εμείς.\nΌσο αφορά τα ελεύθερα φίλτρα τώρα - καθαριζόμενα.\nΝαι η αλήθεια είναι πως το σκέφτηκα και το σκέφτηκα πολύ καλά, ξανά και ξανά και ξανά.\nΣυμφέρει, κάνεις απόσβεση στη δεύτερη αλλαγή και μετά από τη δεύτερη αρχίζεις και κερδίζεις αλλά :\n1.Ποιος θα εφαρμόσει αυτά που πρέπει και θα το αφήσει να στεγνώσει όπως πρέπει πριν το λαδώσει για να το βάλει επάνω στο δικό μου μοτό πάντα εννοώ που είναι πανεύκολο στη συντήρηση των πάντων αλλά στο φίλτρο μια μανουρίτσα την έχει (θα την δείτε οσονούπω που θα αλλάξω και θα προσπαθήσω για ένα <<φτιάξτο μόνος σου>> μήπως βοηθηθεί κάποιος συνκάτοχος).\nΝα βάλεις πάνω μάνα μέχρι να στεγνώσει κλπ για νάναι κυκλοφορήσιμο και μετά ξανά λύσιμο και να βάλεις το ελεύθερο δεν παίζει με τίποτα.\nΝα το φυσήξεις να στεγνώσει ΑΠΑΓΟΡΕΥΕΤΑΙ και το κατέστρεψε όποιος το κάνει.\nΝα το βάλεις και να στα κάνει αυτά όπως προβλέπεται συνεργείο?\nΕδώ δεν γελάνε απλά αλλά κλαίνε από τα γέλια που θα κάτσει συνεργείο να καθαρίσει - περιμένει να στεγνώσει το φίλτρο όπως πρέπει... Θα πάει το φύσημα με τον αέρα και το κομπρεσέρ σύννεφο, θα μαμήσουν την μανούλα στη γάζα πούχει και (ΔΕΙΤΕ ΟΔΗΓΙΕΣ όσοι τυχόν έχετε) και θα φιλτράρει το απόλυτο τίποτα και μαντέψτε που θα πηγαίνουν όλα αυτά που θα περνάνε μέσα..ναι ναι ναι καλά καταλάβατε...στους κυλίνδρους της αγαπημένης σας....\nΝαι ναι ξέρω τι θάλεγε ο αντίλογος...<<θα το κάνουν προσεκτικά και...>> ναι καλά..πείσθηκα, εδώ δεν το κάνω εγώ που δεν χρεώνω εργατοώρα...\n2.Αυτό που θα διαβάσετε στη συνέχεια σηκώνει πολύ κουβέντα και εδώ δεν είναι το πρέπον να γίνει.\nΑφορά ειδικά τα περί πολλού Κ@Ν και όχι τόσο τα DNA που φαίνεται να τα πηγαίνουν πολύ καλά και δεν θα μιλήσω καθόλου για PIPERCROSS (το πέταξα και το πλήρωσα πανάκριβα στο SH γιατί δεν είχε καλή εφαρμογή και σε σύντροχο περάσανε τα μύρια όσα στο φιλτροκούτι) και λοιπά από τα πολλά που κυκλοφορούν.\nΤην συγκεκριμένη μοτό την πήρα για να την κρατήσω πολλά χρόνια μα πάρα πολλά και δεν θέλω από μια κουταμάρα - τσιγκουνιά να μου πάθει οτιδήποτε.\nΔεν διακινδυνεύω λοιπόν να περάσει τίποτα στους κυλίνδρους και κακά τα ψέμματα από το μάνα δεν περνά.\nΑυτά μόνο θα πω και αυτή είναι η επιλογή η δική μου.\nΥπάρχουν σύντροχοι που τόχουν επάνω και σε NC μάλιστα.\nΕίδατε έστω και έναν να δείξει τι και πως όταν ήρθε η ώρα για συντήρηση και αν το φιλτροκούτι είναι καθαρό κλπ?\nΌχι η απάντηση από μένα και περιμένω επίσης να με διαφωτίσει όποιος έχει κάτι.\nΌσο αφορά τώρα το <<θάχε βουίξει ο κόσμος >> αν και εφόσον τα HIFLO είχαν θέμα.\nΝαι έχει μια βάση αυτό αλλά πόσους ξέρετε αλήθεια που ασχολούνται προσωπικά με την συντήρηση της μηχανής τους να μας πούνε τι είδανε ή πόσους έχετε δει να λένε υπέρ η κατά που το κάνανε μόνοι τους βάλανε συγκριτικά κλπ.\nΑν ξέρετε δείχτε το και σε μένα παιδιά όπως έκανα και εγώ παραπάνω να μιλήσουμε επί πραγματικής και όχι θεωρητικής βάσεως.\nΣε τέτοια θέματα υποθέσεις Στέλιο μου δεν δέχομαι με τίποτα και προτιμώ <<the super safe way>>.\nΝάναι τώρα μαϊμού ?\nΟύτε έχω δει ούτε έχω διαβάσει κάτι τέτοιο για τα HIFLO.\nΈχω διαβάσει για NGK κλπ αλλά για φίλτρα αέρα όχι.\nΟ κωδικός πάντως είναι σωστός, η συσκευασία επίσης αλλά...δεν κάνει.Τόδατε, καλύτερα να μας το δείξει ο κάτοχος δεν γίνεται από το βίντεο που δείχνει λεπτομερώς τα πάντα.\nΕίμαι ανοικτός σε οποιαδήποτε διαφώτιση λοιπόν επί των ανωτέρω αλλά επειδή με ξέρετε και μένα και τον gprhellas και όσους γενικά ασχολούμαστε δω μέσα τουλάχιστον με το <<φτιάξτο μόνος σου>> γερά σας παρακαλώ όχι θεωρίες αλλά hard evidense υλικό για να μη μιλάμε καθόλου επί θεωρητικής βάσεως.\nΣτα λόγια έχουμε πει κατ' επανάληψη << χτίζω ανώγια και κατώγια>> βλέπετε τι σας δείχνω κάθε φορά, δεν είναι θεωρία και προσπαθώ να την αποφεύγω όπως ο διάολος το λιβάνι.\nαπό Savvas Την / Το Τρι Μάης 15, 2018 9:55 pm\nΘα μου επιτρέψετε να τονίσω εδώ ξανά γιατί το προηγούμενο βγήκε σεντόνι και δεν ξέρω αν τονίσθηκε αρκετά, το φίλτρο αέρα του εργαλείου ΔΕΝ ΕΧΕΙ ΛΑΔΙ όπως μούπε ο Αλέξανδρος και θα δω και προσωπικά σε 1.400 χλμ περίπου και όλα τα καθαριζόμενα έχουν..τα υπόλοιπα σας τα αφήνω ως τροφή για σκέψη........\nαπό Cube capacity Την / Το Τετ Μάης 16, 2018 8:33 am\nΕγώ παντός σε όλα μου τα μηχανάκια και αυτοκίνητα είχα φίλτρα ελευθερας.\nΣε όσα σέρβις έκανα οι εκάστοτε μηχανικοί δεν μου ανέφεραν κάτι.\nΟύτε σε πεταλούδες ούτε σε σώματα ψεκασμού.\nΑκόμα και στο PCΧ είχα και βέβαια όχι για επιδόσεις αλλά επειδή μπορούσα να το έχω πάντα καθαρό όποτε ήθελα.\nΚαι ΝΑΙ ΠΑΝΤΑ τα καθάριζα και τα έπλενα όπως λέει ο κατασκευαστης με τα δικά τους κιτ καθαρισμού.\nΚαι ΝΑΙ πάντα έχω ένα μαμά φίλτρο για ώρα ανάγκης.\nΤώρα σε περιοχές με χώμα η σε χωμάτινες διαδρομές το πιο πιθανό να είχα το μαμά επάνω,βέβαια ακόμα και τα ελευθερας λένε οτι κάνουν δουλειά στο χώμα.\nΣτο DNA μου είπαν λάδωμα στις 15.000χλμ. Εννοείται ότι δεν θα τα αφήσω τόσο.\nΜε κάθε αλλαγή λαδιών και καθάρισμα/συντήρηση. Και εννοείται πως δεν αφήνω λάδι μέσα για 12.000χλμ όπως λέει η χοντα\nαπό Savvas Την / Το Τετ Μάης 16, 2018 8:56 am\nΠώς το στεγνώνεις δεν το κατάλαβα , βάζεις το μάνα, το αφήνεις να στεγνώσει όπως προβλέπεται - λιπαίνεις και μετά ανοίγεις ξανά και το αλλάζεις και πάλι ? Δεν αναφέρομαι στα PCX-SH κλπ πούχουν εξωτερικό - εύκολο φιλτροκούτι αλλά στο CB πούχεις τώρα.\nΑν και στο cb δεν ξέρω πως αλλάζει αλλά αν κρίνω από το δικό μου και το κρος και άλλα....δεν παίζει για μένα τέτοιο πράμα να βγάζω πλαστικά και να ξαναβάζω-ξαναβγάζω-ξαναβάζω...α πα πα πα πα ...\nΤώρα για το τι περνάει και τι όχι ψάξτε το, όλα είναι στον αέρα και στο νετ.\nΜηχανικός δε να κάνει αυτό το πράμα δεεε το νομίζω, άμα έχετε βέβαια κάποιον ενημερώστε με, θα το βάλω αλλά θάμαι από πάνω μέχρι να στεγνώσει άφαγος, άυπνος για μιάμιση μέρα, εκεί κανονικά σκοπός και με την GoPro ανα χείρας....\nαπό Savvas Την / Το Τετ Μάης 16, 2018 9:17 am\nΔεύτερο ποστ λόγο αρχών αλτσχάιμερ...\nΓια το αν περνάει και τι περνάει αναφέρομαι στα K@N - PIPERCROSS στο δεύτερο ειδικά από ιδία αντίληψη που τόδα με τα ίδια μου τα μάτια (κάπου υπάρχουν και φωτό μάλλον) και όχι στο DNA που από την χρήση απεδείχθη άριστο και υπάρχει ακόμα, ζει και βασιλεύει από όσο γνωρίζω στον Γιώργο πούχει και το μοτό.\nΑν θάβαζα (αν ήταν εύκολο να κάνω την τράμπα με το μάνα για να στεγνώνει καλά όπως προβλέπεται) θάβαζα μόνο DNA.\nαπό Cube capacity Την / Το Τετ Μάης 16, 2018 9:19 am\nΕίναι απλά τα πράματα.\nΕγώ όταν το έπλενα πήγαινα με το αμάξι στην δουλεια.\nΣτο cb απλά βγάζεις μπαταρία και με 4 βίδες βρίσκεις φίλτρο.\nΣτο hayabusa όταν έκανα το Γενικό σέρβις (καθάρισμα μπεκ πεταλούδες )είχε λυθεί όλο το μηχανακι οπότε είδαμε και μέσα.\nΚαι όχι μηχανικός δεν σου καθαρίζει το φίλτρο. Μόνος σου το κάνεις.


Πολύ σκληρός για να μασήσει\nΠολύ σκληρός για να μασήσει Παρασκευή, 19 Οκτωβρίου 2018 22:45\nΤο πήρε… ΠΑΝΟ του ο Αλέξης.\nΤέλος στο power game µεταξύ υπουργών, τέλος στα φαινόµενα διγλωσσίας. Η κρίσιµη µάχη είναι µπροστά. Οποιος θέλει, ακολουθεί. Οι άλλοι να αποχωρήσουν. Με υπογραφή Τσίπρα.\nΥπάρχουν και πιο σηµαντικά πράγµατα από την παραίτηση Κοτζιά. Και αυτό θα το αντιληφθεί η κοινωνία σχετικά γρήγορα, µιας και τους επόµενους δύο µήνες η ελληνική Βουλή θα δώσει στους Ελληνες να καταλάβουν το τι σηµαίνει «έξοδος από τα µνηµόνια»...\nΚαταστροφολόγοι σε απόγνωση\nΟι γαλάζιοι πο κάνουν το άσπρο, μαύρο\nΤο χειρότερο από όλα δεν είναι η ξεφτίλα τους. Το χειρότερο είναι ότι δεν το καταλαβαίνουν καν ότι ξεφτιλίζονται! Μα, για πόσο βόδια έχουν τους πολίτες; Υπάρχει απάντηση και µάλιστα ιδιαίτερα σαφής: Τους έχουν για τόσο βόδια, που θεωρούν ότι µπορούν να τους λένε πράγµατα τελείως ψευδή ή αντιφατικά µεταξύ τους, θεωρώντας ωστόσο ότι οι ακροατές τους δεν θα το καταλάβουν ποτέ! Για τόσο βόδια µας έχουν.\nΡουά Τσίπρα σε Ερντογάν\nΑΟΖ Ελλάδας -Αιγύπτου\nΑιφνιδιασµός από την ελληνική κυβέρνηση στην Τουρκία µε την οριοθέτηση Αποκλειστικής Οικονοµικής Ζώνης µε την Αίγυπτο. Εκνευρισµός στην Αγκυρα, που βλέπει να φρενάρουν οι διεκδικήσεις της στην Ανατολική Μεσόγειο.\nΚόκκινα δάνεια: Ερχεται ρύθµιση-ανάσα µε γενναία «κουρέµατα» έως 80%\nΟι τράπεζες προχωρούν άµεσα σε εξωδικαστικές λύσεις µε ευνοϊκούς όρους και διαγραφή µεγάλου µέρους των µη εξυπηρετούµενων δανείων\nΣε γενναίες λύσεις για τη ρύθµιση χιλιάδων κόκκινων δανείων ιδιωτών (NPLs) προχωρούν οι ελληνικές τράπεζες, προκειµένου να απαλλαγούν από αυτό το µεγάλο αγκάθι τόσο τα υπερχρεωµένα νοικοκυριά όσο και τα ίδια τα πιστωτικά ιδρύµατα.\nΗ κούρσα της µπαταρίας έχει αρχίσει\nΗ Ευρώπη αγκοµαχεί στην προσπάθειά της να απεξαρτηθεί από την Κίνα στον -στρατηγικό πλέον- κλάδο της παραγωγής µπαταριών για ηλεκτρικά και υβριδικά αυτοκίνητα\nΚρύος ιδρώτας έχει «λούσει» την ευρωπαϊκή αυτοκινητοβιοµηχανία κι αυτή τη φορά δεν είναι λόγω του σκανδάλου των εκποµπών ρύπων. Η προοπτική της ραγδαίας ανόδου των ηλεκτροκίνητων και υβριδικών οχηµάτων έχει βρει απροετοίµαστους τους κατασκευαστές στην Ευρώπη, σε σχέση µε τους ανταγωνιστές τους.\nΠέντε τροφές που πρέπει να αποφεύγετε στο πρωινό σας 13-11-2019\nΣυνέργεια των τροφίμων, το κλειδί για μια υγιεινή διατροφή 13-11-2019\nΠΡΟΣΟΧΗ – Αυτές οι τροφές «σαμποτάρουν» τον εγκέφαλό μας 13-11-2019\nΑσχημες μυρωδιές στο σπίτι μετά το σφουγγάρισμα; ΑΥΤΗ είναι η λύση 13-11-2019\nΟιωνός της νόσου - Οι δυο λέξεις που χρησιμοποιούν συχνά οι άνθρωποι με κατάθλιψη και άγχος 13-11-2019